
1. Uvod 


Danas je svijet toliko ubrzan da se i planira zastarijevanje proizvoda. Planirano 
zastarijevanje je tajni mehanizam koji pokreće naše društvo. Sama uloga u tom 
društvu se sastoji u tome, da se na kredit kupuju proizvodi koji doista nisu potrebni. 
Može se reći da se mnogim ljudima dogodilo da kupe najnoviji model mobilnog 
uređaja i u roku od dva mjeseca izađe noviji model koji je samo malo unaprijeđeni i 
ima malo bolji dizajn, te vrijednost ranijeg kupljenog mobitela pala je za dvostruku 
cijenu. To je sve dio planiranog zastarijevanja koje se bazira na želji potrošača da 
posjeduje nešto malo noviji proizvod, malo prije, nego što je to neophodno. 

Planirano zastarijevanje određuje tijek našega života još od 20-ih godina XX vijeka, 
kada su proizvođači počeli da smanjuju vijek trajanja svojih proizvoda, sa ciljem da 
se poveća potražnja. Dizajneri i inženjeri, bili su primorani da se prilagode novim 
zadacima i standardima. Morali su ponovno uzeti svoje bilješke i radove i razraditi 
manje trajne proizvode. Ti su proizvodi specijalno programirani, tako da u trenutku 
otplate kredita, već slabije rade. Svrha rada je obraditi kako planirano zastarijevanje 
ima utjecaj na samo poslovanje, na razinu kvalitete proizvoda ili usluge i kako sve to 
utječe na potrošače. 

U prvom poglavlju je obuhvaćeno samo definiranje planiranog zastarijevanja i vrste 
koji postoje, da ima tehnička metoda i psihička metoda. U drugom poglavlju 
prikazani su počeci nastanak planiranog zastarijevanja. Treće poglavlje govori o 
utjecaju planiranog zastarijevanja, koje ima ti dimenzije to su ekonomski, društveni i 
utjecaj na poslovanje. U četvrtom poglavlju obrađeno je planirano zastarijevanje i 
upravljanjem kvalitete. Kako se u prošlosti gledalo na upravljanje kvalitete pa sve do 
danas kako postoje različiti certifikati upravljanja kvalitetom, pa kako se i politika 
umiješala u kontroliranje kvaliteta proizvoda. Peto poglavlje je bazirano na 
primjerima koji nose u sebi planirano zastarijevanje. To su različiti proizvodi koji su se 
javljali u prošlosti i današnji primjer uvođenja elektroničkog automobila. Šesto 
poglavlje je prikaz na perspektivnog pogleda na planiranog zastarijevanja kako može 
biti bolje, kako proizvodi mogu biti dužeg vijeka i da se ne kupuju proizvodi unaprijed 
ako nije potrebno. 

2. Definiranje i vrste planiranog zastarijevanja 

Planirano zastarijevanje proizvoda je osnova današnje svjetske ekonomije. Kvalitetan 
i dugotrajan proizvod može ugroziti buduću prodaju proizvoda te financijski uništiti 
proizvođača. 

2.1. Definiranje planiranog zastarijevanja 

Planirano zastarijevanje se može definirati kao „opadanje vrijednosti materijala ili 
opreme prije prirodnog nastupanja dotrajalosti", 1 što znači da se oni ne troše i ne 
zastarijevaju zbog povezanosti s fizičkom potrošnjom, već zbog razloga što s 
napretkom tehnike, tehnologije, promjena ponašanja potrošača, modom i slično. 
Planirano zastarijevanje (engl. planned obsolscence) u industriji predstavlja politiku 
planiranja ili dizajniranja proizvoda s ograničenim rokom trajanja tako da postanu 
zastrijeti, to jest staromodni ili nefunkcionalni nakon određenog vremena. 2 

2.2. Vrste planiranog zastarijevanja 

Planirano zastarijevanje proizvoda dijeli se na dvije osnovne vrste, a to su: tehničko i 
psihološko zastarijevanje. 

Prva metoda govori o objektivnim materijalnim razlozima za zamjenu proizvoda prije 
očekivanja potrošača, a druga metoda govori o nematerijalnim razlozima za raniju 
zamjenu proizvoda. 

2.2.1. Tehnička metoda zastarijevanja proizvoda 

Metoda tehničkog zastarijevanja proizvoda odnosi se na izradu proizvoda koja 
uključuje: 3 

• Odabir materijala loše kvalitete i konstrukcije, koji mogu izdržati određeni rok 
trajanja ili kako kritičari navode razdoblje „garantnog roka“, to je najčešća 
metoda kojom se proizvođači služe. Neki od čestih primjera su noviji hi - fi i 
video uređaji, računala te ostala elektronika i bijela tehnika koja se zbog 

1 Mišljenje Europskog gospodarskog i socijalnog odbora na temu „Za održiviju potrošnju: vijek trajanja 
industrijskih proizvoda i obnavljanje povjerenja informiranjem potrošača “, Europski gospodarski i 
socijalni odbor, CCMI/112, Bruxelles, 17.listopad 2013., str. 4. 

2 Bulow J., An Economic Theory of Planned Obsolescence, Quarterly Journal of Economics, 101,4, 
1986., str. 729-749. 

3 Planirana zastara-Zašto nam se kvare uređaji?, 4Deportal, URL: http://www.4dportal.com/en/people- 
above-time/1955-planirana-zastara-zasto-nam-se-kvare-urediaii , (9.8.2016.) 

ugrađenih materijala i tehničkih rješenja namjerno slabije kvalitete često počnu 
kvariti odmah nakon isteku garantnog roka. Također su uključeni i slučajevi 
ograničenja rada ekrana suvremenih televizora na oko 8000 radnih sati, kao i 
umjetno ograničenje vijeka trajanja žarulje sa žarnom niti na oko 1000 sati 
odabirom lošeg materijala i loše konstrukcije. U primjere planirane loše 
konstrukcije ulaze poznati slučajevi smještanja kondenzatora uz elemente 
računala koji proizvode toplinu čime se skraćuje radni vijek kondenzatora što 
izaziva planirane kvarove. Uključen je i dizajn mobilnih telefona ili digitalnih 
fotoaparata s ugrađenom baterijom očekivanim padom njezinog kapaciteta 
tijekom vremena i prirodnog trošenja materijala, cijeli uređaji, zbog gubitka 
napajanja prestaje biti funkcionalan. Mogu se navesti brojni primjeri kao 
usisavači, sušila za kosu, mikser i slični proizvodi čija konstrukcija pojedinih 
elemenata dovodi do toga da određeno korištenje toga proizvoda dovodi do 
trošenje nekog za to određenog elementa koji će se pokvariti, a time i cijeli 
uređaj postaje nefunkcionalan. Za takve uređaje kućišta se često rade 
potpuno zatvorena u plastici bez mogućnosti otvaranja ili se kod nekih 
uređaja za spajanje/otvaranje koriste posebnog dizajna vijci za koje je 
potrebno imati specijalan alat. Time su kupci spriječeni da sami poprave 
uređaj bez dodatnih troškova radi odlaska u ovlašteni servis. Budući da je za 
jeftinije uređaje cijena popravka često jednaka ili blizu vrijednosti kupnje novog 
uređaja, kupcima se ne isplati popravljati korišteni uređaj nego im se više 
isplati da kupe novi. 4 Proizvođači namjerno koriste loše materijale i loše 
konstrukcije koje vodi i do toga da i sam proizvođač odustane od popravka 
takvih uređaja te se oni ne popravljaju niti u garantnom roku već se kupcu 
odmah odobrava zamjena za novi uređaj. Troškovi takve zamjene uračunati 
su u cijene novih uređaja. Mnoge tvrtke na taj način jeftinije toleriraju te 
troškove zamijene koje će vratiti većom prodajom novih uređaja, ali time 
riskiraju svoju konkurentsku poziciju na tržištu. 

• Namjerno ugrađivanje elektronike koja blokira rad uređaja nakon određenog 
razdoblja. Primjer za to su kontrolni sklopovi u pisačima i sličnim uređajima 
koji blokiraju njihov rad ako dođe predviđeno vrijeme za servis ili ako je 
ispisana određena količina stranica, time, prisiljavajući vlasnika da ide na 

4 Planirano zastarijevanje, Provjereno, URL: https://www.youtube.com/watch?v=q1 uSEuu3524 , 

(20.5.2016.) 

nepotrebne i skupe servise koji su u principu skuplji nego kupovina novog 
pisača. 

• Namjerne izmjene u standardima, sučeljima i dizajnu čine stare proizvode 
neupotrebljivima sileći na kupovinu novog proizvoda. Primjer je računalna 
tehnologija: svakih par mjeseci se mijenjaju standardi sabirnica, utora i ostalih 
značajki računala stoga već nakon par mjeseci nakon kupovine računalo biva 
zastarjelo i korisniku biva skoro nemoguće nadograditi računalo bez kupnje 
cijelog novog računala. S računalnim softvvareom je ista situacija: stari 
operativni sistemi se više ne podržavaju, niti se za istoga prave programi 
prisiljavajući korisnika kupiti novi sistem u roku od par godina od kupovine 
starog. Isto tako kupnjom novog računala, korisnik najvjerojatnije neće moći 
koristiti stari operativni sistem, jer mu novi hardvver neće moći raditi na starom 
sistemu. 

• Manipulatori tehnički podaci koji se koriste za obmanjivanje kupaca na način 
da se potrošačima predstavljaju podaci o proizvodu koji nisu lažni, ali se 
dobivaju posebnim dogovorom među proizvođačima dogovorenim, 
standardima i metodama koje uvijek jamče da je proizvod po podacima 
kvalitetniji nego u stvarnosti. Neki od primjera su tvornički deklarirana 
potrošnja goriva za automobile, koja po nekim stručnim ispitivanjima 
odudaraju i 25 - 50% od stvarne potrošnje 5 , tako i farmaceutski proizvodi koji 
se oglašavaju da imaju određeni postotak uspješnosti u liječenju pojedine 
bolesti. Ovi podaci su često iskrivljeni, a oglašivači slogan "kliničko testirano" 
jamči da je lijek neefikasan i potencijalan otrov. Takvi podaci potiču kupce da 
zamijene svoje funkcionalne proizvode novijima koji su zaista učinkovitiji ili 
samo navodno učinkoviti. Može se navesti još jedan primjera to je potrošnja 
goriva za automobile. Ističu se razni podatci koji su toliko niski da nitko više ne 
vjeruje u deklariranu potrošnju kad kupuje novi automobil. U broju Auto-Kluba 
od 19.08.2011. ovo je detaljno ispitano i dokazano je da tvornički podaci o 
potrošnji goriva odudaraju i do 60% od stvarne potrošnje. 6 


5 Koliko stvarno troše automobili?, Dnevnik.hr., URL: http://dnevnik.hr/viiesti/automotiv/video-koliko- 
stvarno-trose-autoinobili.html. (3.8.2016.) 

6 Tokić, I., Planirano zastarijevanje i upravljanje kvalitetom, 14. Hrvatska konferencija o kvaliteti i 5. 
Znanstveni skup društva za kvalitetu, Baška, otok Krk, 15.-17. svibnja 2014.g, Hrvatsko društvo za 
kvalitetu, Zagreb, str 307.- 322. 

• Dogovorno korištenje zastarjele i neefikasne tehnologije koja omogućava 
konstantu proizvodnju strukturno loših i kvarljivih proizvoda. Primjer je 
automobil koji koristi stotine godina staru i neefikasnu tehnologiju te stoga ima 
na tisuće dijelova koji su podložni kvaru na opću radost proizvođača koji ima 
priliku se obogatiti na prodaji tzv. 'rezervnih dijelova'. 

2.2.2. Psihološka metoda zastarijevanja proizvoda 

U metodi planiranog psihološkog zastarijevanja proizvoda odnosi se na stajališta 
psihološkog djelovanja na individualni stav potrošača o potrebi zamjene 
funkcionalnih proizvoda, u koju su uključene: 7 

• Promjena mode je psiho-socijalni pritisak na vlasnika proizvoda kojim ga se 
uvjerava da je novi proizvod bolji, ljepši i efikasniji nego onaj što ga trenutno 
ima. Krajnji cilj je da se vlasnik starog proizvoda osjeća kao čudak u društvu 
ako ne podlegne pritisku i kupi novi proizvod iako je stari sasvim dobro 
radi/služi. Ova psihološka metoda pranja mozga se najčešće obavlja preko 
medija u obliku oglasa, te na mnogo suptilnije načine, ali uglavnom kroz 
medije, filmove, serije i ostalo koje se emitira na televiziji i kroz tisak. Ovo je 
jedna od najčešće korištenih metoda kojima se ljudi uvjeravaju da posjeduju 
ružne, stare i spore predmete koje je potrebno zamijeniti novima, stoga je 
moguće navesti bezbroj primjera ove vrste. Primjeri su oglasi za mobitele 
kojima se privlači kupca da kupi novi, bolji mobitel iako mu je stari sasvim 
dovoljan. Primjer je zastarjela odjeća koja je izašla iz mode. Primjer su novi 
modeli automobila, računala i ostalih hi-tech i slično. 

• Stvaranje osjećaja manje vrijednosti i nesigurnosti se svodi na oglase za njegu 
tijela i općenito lijekova kojima se želi poručiti ljudima da ne izgledaju dovoljno 
lijepo, da su potencijalno bolesni i ako žele primjerenu njegu da 'moraju' 
koristiti te i te proizvode. Primjer je slogan reklama za Garnier proizvode, koji 
šalju jasnu i nedvosmislenu poruku: "brini o sebi" ili prevedeno „ako ne kupiš 
njihove kemikalije (kozmetiku) onda ti ne brineš o sebi". U današnjem 
izopačenom socijalnom okruženju čovjek je vrlo osjetljiv na svoj vanjski izgled 


7 Planirana zastara-Zašto nam se kvare uređaji?, 4Deportal, URL: 

http://www.4dportal.com/en/people-above-time/1955-planirana-zastara-zasto-nam-se-kvare-urediaii . 

(9.8.2016.) 

te na stanje svog zdravlja, stoga sve oglase, emisije i spotove koje govore o 
zdravlju i vanjskom izgledu projicira na sebe i uvijek nađe neki simptom bolesti 
ili neku manjkavost u svom izgledu. 

• Posredni psihološki pritisak na djecu se svodi na sistem da se djeca kroz 
razne sadržaje (dječje emisije, oglase, računalne igre) grubo rečeno 
"programiraju" na način da žele posjedovati određene igračke, ići na pojedina 
mjesta ili jesti određenu hranu (npr. McDondalds). Pošto dječji mozak upija 
sve informacije kao spužva bez kritičnog odmaka kao što to čine odrasli ove 
oglase su izrazito efikasne da roditelje otjeraju u očaj jer se odlazak u 
shopping centar pretvara u noćnu moru kad dijete počne žudjeti za tim i tim 
stvarima. U većini slučajeva radi mira u kući roditelji popuste i kupe djeci ono 
što žele na sveopću radost proizvođača otrovnih plastičnih igračaka, 
prodavača otrovne hrane (npr. McDondalds) i vlasnika tzv. zabavišta za djecu 
s često priglupim i nemaštovitim igračkama. Nažalost, ovdje opasnost ne 
prestaje, već se današnja djeca odnosno budući roditelji već unaprijed 
kondicioniraju tako da će najvjerojatnije i svojoj djeci kupovati iste stvari i ići na 
ista mjesta što rezultira cijelim generacijama djece koja nažalost već od ranih 
godina svog djetinjstva pate od dijabetesa, AHDH-a, smanjenje inteligencije i 
ostalih poremećaja od previše loše hrane pune otrova te od nedostatka 
inspirativnih i maštovitih igračaka ili igara. 

2.3. Razlozi za pojavu planiranog zastarijevanja 

Promatra li se planirano zastarijevanje proizvoda široke potrošnje sa stajališta 
uzajamnog utjecanja proizvodno- tehnološkog kompleksa i društva u cjelini mogu se 
navesti razlozi za pojavu planiranog zastarijevanja, a to su slijedeći: 8 

• Promjena tržišta, izmijenjeni uvjeti tržišta u vezi sa proizvodnom investicijom 
mogu dovesti do smanjenja potražnje za starijim proizvodima pa njihova 
proizvodnja više nije ekonomski isplativa. Tu uključuje i nestašicu proizvodnih 
materijala, stečaj proizvođača ili ukinute proizvodne procese koji dovode do 
zastarijevanja proizvoda. 


8 Tokić, I., Planirano zastarijevanje i upravljanje kvalitetom, 14. Hrvatska konferencija o kvaliteti i 5. 
Znanstveni skup društva za kvalitetu, Baška, otok Krk, 15.-17. svibnja 2014.g, Hrvatsko društvo za 
kvalitetu, Zagreb, str 307.- 322. 

• Tehnološka evolucija, u kojoj nova i razvijena generacija u razvoju iste 
tehnologije starije proizvode čini zastarjelima što je najviše zastupljeno u 
elektroničkoj i računalnoj industriji. Evolucija tehnologije često nudi proizvode 
čije je proizvodnja jeftinija nego kod proizvoda prijašnje generacije, ali zbog 
tehnološke evolucije mogu ubrzano zastarijevati i materijali, procesi, programi i 
slično. 

• Tehnološka revolucija, odnosi se na potpunu zamjenu jedne tehnologije 
nekom drugom. U području računalne industrije to bi se odnosilo na uvođenje 
jedinice SSD (Solid-State Drive) kod kojeg korištenje integriranih krugova kao 
memorije zamjenjuje aktualne čvrste diskove HHD (Hard-Disk Drive). Razlozi 
zamjene su što SSD ima dulji vijek trajanja, omogućuje brži pristup podacima, 
manju potrošnju energije, nema rotirajućih ili pokretnih dijelova i manje je 
glasan u radu nego što je HDD. 

• Ekološka politika i ograničenja, koja nastaje zbog zastarijevanje proizvoda 
kada vlada ili interesne skupine interveniraju zakonski propisima i stavljaju van 
upotrebe dotadašnje proizvode i procese. Kao primjeri se mogu navesti 
zabrana korištenja energetski manje učinkovitih žarulja, zabrana korištenja 
olova u lemljenu i slično. 

• Alokacija, u njoj se povećava vrijeme koje je potrebno za proizvodnju nekog 
proizvoda te iz toga razloga nije moguće zadovoljiti potražnju za njim. Na 
samu proizvodnju bilo na ulaznog materijala ili poluproizvoda, te samog 
finalnog proizvoda mogu utjecati nestašica sirovina, nedostatni proizvodi 
kapaciteti ili prirodne katastrofe ako negativno utječu na proizvodne kapacitete 
proizvođača bilo da ih usporavaju ili onemogućavaju. 

• Manipulacija ponašanjem potrošača, pri kojoj se koriste promjene tehničke 
metoda za plansko skraćivanje radnog vijeka proizvoda kako bi se uz podršku 
oglašivanja povećala potrošnja proizvoda. 

3. Povijest planiranog zastarijevanja proizvoda 


3.1. Efekt elektroničke žarulje 

Elektronička žarulja, koja je uvijek bila simbol tehničke inovacije, postala je kamen 
temeljac, sistema planiranog zastarijevanja. Kako je skromna žarulja postala prva 
žrtva - planiranog zastarijevanja? 9 

Livermor u Kaliforniji je domovina najstarije žarulje na svijetu. Žarulja se nalazi u 
vatrogasnoj stanici te kontinuirano svijetli od 1901. godine. Proizveo ju je u Ohiju 
1895. godine, Adolphe Chaillet, koji je pronašao formulu dugovječnih karbonskih 
vlakana, ali tajnu dugovječnosti nije prenio. Interesantna činjenica jest da je 
nadživjela čak dvije nadzorne kamere koje je kontinuirano prate. Kada je 2001. 
godine žarulja proslavila 100-tu godinu neprekidnog rada, okupilo se gotovo 1.000 
ljudi koji su slavili taj događaj. 

Na Božić 1924. godine desio se jedan značajan događaj. Nekoliko poslovnih ljudi 
tajno su se sastali u Genevi, sa ciljem da razrade tajni plan. Oni su osnovali prvi 
svjetski kartel. Njegov cilj je bio kontrola proizvodnje žarulje i podjela svjetskog 
tržišta. Kartel se zvao Phoebus. Phoebus je objedinio glavne proizvođače žarulja u 
Europi i SAD pa čak i u daleke kolonije u Aziji i Africi. Njegov cilj je bila razmjena 
patenata, kontrola proizvodnje i prije svega kontrola tržišta potražnje. Za kompanije je 
profitabilno da se njihove žarulje, moraju redovno kupovati. Za njih je ekonomski 
neopravdano proizvoditi dugotrajne žarulje. U početku, cilj proizvođača je bio da 
povećaju trajnost žarulja. Poslije serije eksperimenata, 1871. bile su proizvedene 
malo gabaritne, relativno dugotrajne lampe, s filamentnima velike stabilnosti. Prva 
komercijalna električna žarulja Tomasa Edisona pojavila se na tržištu 1881. godine 
sa vijekom trajanja do 1.500 sati. Kada je osnovan kartel Phoebus 1924. proizvođači 
su ponosno objavili da su postigli vrijeme trajanja žarulja do 2.500 sati rada. Tada su 
članovi Phoebus-a odlučili da treba smanjiti vijek trajanja žarulja, na 1.000 sati. 
Godine 1925. formirana je organizacija pod nazivom «Komitet 1.000 sati», čiji je cilj 
bio da smanjuje vrijeme trajanja električnih žarulja do 1.000 radnih sati. 


9 Zvjera „sijalica" - Tajna istorija planiranog zastarijevanja, Beba Mur, URL: 
http://www.bebamur.com/bloq/zaviera-siialica-taina-istoriia-planiranoq-zastariievania , (3.8.2016.) 

Nakon 80 godina, H.Hegel, povjesničar iz Berlina otkrio je dokaze djelatnosti 
komiteta koji su bili skriveni među dokumentima kompanija u kartelu, poput 
mađarskog Philips-a, njemačkog Osram-a i kompanije žarulja iz Francuske. U 
jednom od dokumenata pisalo je: „Zabranjuje se garantirati, oglašavati i nuditi žarulje 
čiji rok trajanja prelazi 1.000 sati. Određivanjem roka trajanja žarulja, pod pritiskom 
kartela, kompanije su počele vršiti eksperimente za proizvodnju manje trajnih žarulja, 
koje neće trajati više od 1.000 sati.“ 10 Proizvodnja je bila strogo kontrolirana, da bi bio 
ispunjen standard kartela. Jedna od mjera je bilo postolje sa mnogobrojnim policama 
gdje su različite vrste žarulja bile povezane tako da bi kompanija mogla registrirati 
koliko dugo traju te žarulje. 

Phoebus je stvorio birokratski aparat, da nametne svoja pravila. Proizvođači su bili 
novčano strogo kažnjavani ako su odstupali od dogovorenih normativa. Za samo 
dvije godine, rok trajanja se smanjio sa 2.500 sati na manje od 1.500. 40-ih godina 
prošlog stoljeća kartel je postigao svoj cilj; vijek trajanja standardnih žarulja se snizio 
na 1.000 radnih sati. 

Narednih desetljeća, patentirano je na desetke novih žarulja, uključujući i žarulju koja 
je trajala 100.000 sati. No, nijedna od njih se nije pojavila na tržištu. Službeno, 
Phoebus nikada nije niti postojao s obzirom na to da je konstantno skrivao svoju 
djelatnost. Njegova strategija maskiranja je bilo stalno mijenjanje imena. U početku 
se zvao «Međunarodni električni kartel» a zatim je stalno mijenjao naziv. Važno je 
primijetiti da ta institucija i danas postoji. 

3.2. Masovna proizvodnja i Ford 

Planirano zastarijevanje pojavilo se kada i masovna proizvodnja i potrošačko društvo. 
Težnja da se proizvodu manje trajni proizvodi započela je sa industrijskom 
revolucijom, kada su novi strojevi, jako snizili cijenu proizvoda. To je samo po sebi 
bilo jako dobro za potrošače, no oni nisu imali potrebu za tolikom proizvodnjom jer im 
je jedan proizvod trajao godinama. Tada se došlo do zaključka da je proizvod kojemu 
je vijek trajanja neograničen, tragedija za posao i poduzeće. Sa pojavom masovne 
proizvodnje cijene su se snizile, te je većina proizvoda postala dostupnija, a mnogi su 


10 Zvjera ,,sijalica“-Tajna istorija planiranog zastarijevanja, Beba Mur, URL: 
http://www.bebamur.com/bloq/zaviera-siialica-taina-istoriia-planiranoq-zastariievania ,(3.8.2016.) 

potrošači počeli kupovati stvari ne zbog potrebe već zbog zabave. Tada je 
gospodarstvo procvjetalo. 

Također koncept planiranog zastarijevanja javlja se početkom dvadesetih godina 20. 
stoljeća u SAD. Prodaja automobila se 1924. približila točki zasićenosti tržišta. Kako 
bi se održala prodaja vozila, glavni direktor General Motorsa Alfred P.SIoan predložio 
je da automobilska industrija uvode godišnje promjene u dizajnu vozila kako bi se 
vlasnike automobila uvjerilo da trebaju češće mijenjati svoja vozila. Sloan je ideju 
zapravo posudio od industrije bicikla. 11 U svakom slučaju, koncept je posao globalno 
poznat po njemu i automobilskoj industriji. Kritičari su njegovu strategiju nazvali 
„planiranim zastarijevanje", a Sloan je radije govorio „dinamičko zastarijevanje". 
Utjecaj tog koncepta na automobilsku industriju bio je dalekosežan. Mali proizvođači 
automobila nisu se mogli nositi sa troškovima godišnjeg mijenjanja dizajna svojih 
proizvoda i polako su napuštali tržište. 

Ni Henry Ford nije bio zagovornik ovog koncepta budući da se zalagao za 
inženjersku jednostavnost, masovnu proizvodnju i integritet dizajna. Procvat 
automobilske industrije počinje 1913. godine, kada Henry Ford u svojoj tvornici uvodi 
novi način proizvodnje, tzv. pokretnu traku (usavršavajući je upravo na proizvodnji 
automobila tin lizzie), koja je na principu podjele rada označila masovnu proizvodnju i 
modernu ekonomiju. Na temeljima znanstvenoga koncepta upravljanja Frederica W. 
Taylora, Ford je osmislio pokretnu traku koja je označila revoluciju u racionalizaciji 
proizvodnje, kakva se nakon toga nije dogodila sve do pojave kompjutora, i kakva se 
u tehnološkome smislu još dugo, predviđaju stručnjaci, neće ponoviti. 12 Ford je 
postao najveći američki proizvođač automobila do danas, kao i najveći svjetski 
proizvođač sve do prije neku godinu kada ga je po prvi put pretekla japanska Toyota. 

3.3. Bernard London i Brooks Stevens 

Bernard London veliki trgovac nekretninama predložio je da se uvede obavezno 
planirano zastarijevanje. Tada se taj koncept, prvi put, pojavio u pisanom obliku, koji 
je objavljen 1932. u svom članku Ending the Depression Through Planned 


11 The Greatest Invention: Planned Obsolescence - Part 1 , Inspired Economist, URL: 
http://inspiredeconomist.com/201 2/09/20/the-qreatest-invention-planned-obsolescence/ ,(1 2.7.2016.) 

12 Čovjek koji je izmislio potrošačko društvo, Slobodna Dalmacija, URL: 

http://arhiv.slobodnadalmaciia.hr/20030302/sviiet02.asp . (11.7.2016.) 

Obsolscence. Predložio je da se za svaki proizvod odredi vijek trajanja, poslije čijeg 
isteka bi bilo zabranjeno koristiti proizvod. Proizvode bi trebalo vratiti da bi potom bili 
uništeni. Tada je malo koga zabrinjavalo pitanje ekologije jer je bilo malo onih koji su 
shvaćali da prirodni resursi planete nisu neograničeni. On je također pokušao 
uspostaviti ravnotežu između kapitala i rada. Stvoriti potražnju za nove proizvode, uz 
stalnu potrebu za radnom snagom i stalni profit za kapitaliste. B. London je vjerovao 
da će obavezno planirano zastarijevanje proizvoda dati zamah privredi i potrošačkom 
društvu te zagarantirati svima zaposlenost. Njegova ideja nije shvaćena ozbiljno, te 
zakon o obaveznom planiranom zastarijevanju nije prihvaćen. 

Izraz planirano zastarijevanje proizvoda kao i koncept iza njega, globalno je 
popularizirao američki industrijski dizajner Brooks Stevens u svom glasovitom 
istoimenom govoru na oglašivačkoj konferenciji 1954. u Minneapolsu u SAD i svom 
kasnijem radu. Za njega je planirano zastarijevanje „instaliranje želje u kupca da ima 
nešto malo novije, malo bolje i malo prije nego što je nužno." 13 

3.4. Ekonomski rast 

Počevši od 50-ih godina planirana zastarjelost je postala osnova brzog ekonomskog 
rasta, Zapadnih zemalja. Od tog trenutka, rast je postao sveti cilj ekonomije. U 
društvu dominira ekonomija rasta, usmjerena na rast ne zbog zadovoljenja potreba, 
nego na rast zbog rasta, beskonačnog rasta koji dovodi do neograničenog rasta 
proizvodnje. I da bi opravdali rast proizvodnje, potrošnja treba rasti neograničeno. Za 
taj sistem potrebna je umjetna potražnja, koja se stvara na tri načina: oglasima, 
planiranim zastarijevanjem i kreditom. U današnje vrijeme, uloga je u tome da se 
kupuju na kredit nepotrebni proizvodi. 

Ekonomski rast je rast potrošnje i potražnje roba i usluga što je u biti sinonim za rast 
zagađenja okoliša, nepotrebnog trošenja resursa našeg planeta i neprestanu utrku 
ljudi da otplate sve nepotrebne stvari koje su nakupovali. Zagovaratelji tzv. 
ekonomskog rasta i potrošačke politike tvrde da je potrošnja temelj ekonomije svake 
države i pri tom ističu da bez potrošnje ne bi bilo privrede, industrije, niti radnih 
mjesta. Međutim, ekonomski rast nije sinonim za blagostanje, sreću i zadovoljstvo 
ljudi te za očuvanje okoliša i održivosti proizvodnje (racionalno trošenje resursa). Ovo 


13 Brooks Stevens, VVikipedia, URL: https://en.wikipedia.org/wiki/Brooks Stevens , (12.7.2016.) 

je vrlo jednostavno uočiti kod tzv. 'razvijenih' zemalja gdje na prvi pogled većina ljudi 
uživa u tzv. 'visokom standardu', imaju velike kuće, velike automobile, lijepo se 
hrane, redovno idu na putovanja, troše mnogo. Međutim, ako se malo zagrebe ispod 
površine, nije teško uočiti da ovi ljudi ništa ili vrlo malo posjeduju. Za većinu stvari su 
prisiljeni otplaćivati kredite što im stvara neprestani stres, strah od gubitka posla i 
općenito egzistencijalnu nesigurnost. Ovaj psihološki pritisak tjera čovjeka da radi po 
cijeli dan zanemarujući obitelj i svoje druge (duhovne) potrebe, čineći ga zlovoljnim, 
kompetitivnim, ljubomornim odnosno stvarajući čitavu lepezu negativnih emocija što 
na kraju rezultira raznim bolestima. 

Drugi aspekt tzv. ekonomskog rasta je stvaranje nejednakosti među ljudima, odnosno 
klasa, jer neće svi jednako 'ekonomski rasti'. Neki će se teško snaći u ovoj ljudima 
umjetno nametnoj igri i završiti će u skupini ljudi koje danas zovemo siromašni, 
odnosno postati će građani drugog reda od kojih će svatko zazirati. Sažeto rečeno 
ekonomski rast stvara podjele među ljudima što za posljedicu ima ljubomoru i mržnju 
što vodi u kriminal. Smatra se da je 95% kriminala vezano za novac, odnosno 
stjecanje materijalne koristi. 14 

Jedan od preduvjeta ekonomskog rasta je konstanti rast profita. Da bi se udovoljilo 
ovom osnovnom uvjetu 'veliki' ekonomski stručnjaci su uveli pojam 'rezanje troškova' 
koje uglavnom označava masovno otpuštanje radnika i seljenje tvornica u Kinu ili 
neku drugu zemlju s jeftinom radnom snagom. Posljedica ove politike je revokacija 
cijelih industrija u azijske zemlje, propadanje cijelih grana industrije u domicilnoj 
zemlji, stvaranja tzv. svveat-shopova u dalekoistočnim siromašnim zemljama u kojima 
ljudi, žene pa čak i djeca rade po cijeli dan za jako malu naknadu u neljudskim 
uvjetima (odatle i naziv svveat shop ili butiga od znoja). Domaći radnici se moraju 
prekvalificirati da bi uopće našli posao, jer više ne postoje domaće tvornice koje 
imaju potrebe za tom vrstom zanimanja. Ovaj proces se upravo događa i u Hrvatskoj 
koja se sistematično deindustrijalizira. 


14 Planirana zastara-Zašto nam se kvare uređaji?, 4Deportal, URL: 

http://www.4dportal.com/en/people-above-time/1955-planirana-zastara-zasto-nam-se-kvare- 

urediaii ,(9.8.2016.) 

4. Utjecaj planiranog zastarijevanja 

Planirano zastarijevanje je koncept za povećanje prodaje danas koje pruža 
suvremenu proizvodnju, kulturu i civilizaciju općenito u tolikoj mjeri da je u određenoj 
mjeri postalo općeprihvaćeno načelo. U planiranom zastarijevanju postoje tri utjecaja 
planiranoga zastarijevanja a to su: ekonomski, društveni i utjecaj na poslovanje. 15 

4.1. Ekonomski utjecaj planiranog zastarijevanja 

Postoje više ekonomskih razloga za oslanjanje poslovnog modela proizvodnje i 
prodaje na koncept planiranog zastarijevanja zbog čega se radi o izrazito složenom 
gospodarskom i šire društvenom fenomenu. Ako gledamo sa stajališta posjednog 
proizvođača, on je nedvojbeno dobar za poslovanje. Masovna proizvodnja 
najkvalitetnijih proizvoda i samo dovoljno kvalitetnih proizvoda, čija bi trajnost bila 
puno duža nego od proizvoda slabije kvalitete, dovelo bi brzo do zasićenja tržišta što 
bi se negativno odrazilo na proizvođače. Planirano zastarijevanje koje koristi 
materijale slabije kvalitete i lošije konstrukcije smanjuje troškove proizvodnje. Dolazi 
do češćih kvarova i zamijene potrošnih dijelova, može se reći da nakon nekog 
vremena zbog prirode materijala ili načina rukovođenja se ne mogu smatrati kvarom 
što donosi disfunkcionalnost proizvoda a time i znatne prihode u servisnoj djelatnosti 
kod proizvođača i servisera te industrije rezervnih dijelova. 

Sa stajališta tržišta, ovaj je koncept dobar jer omogućuje potrošačima da lakše i 
povoljnije dođu do novih proizvoda ili usluga. Sa stajališta razvoja tehnologije, taj se 
koncept opet održava pozitivno na tržištu jer je pravi pokretač stvaranja inovacija. 
Time se potrošačima omogućuje da lakše nabave proizvode nove tehnologije 
umjesto da desetljećima koriste funkcionalne, ali nakon toliko vremena nužno 
tehnološki zaostale proizvode. Sa stajališta razvoja društva, proizvodnja isključivo 
dugotrajnih proizvoda bi uz zasićenje tržišta sigurno bila skupa pa bi i novi proizvodi 
bili skuplji i time nedostupniji. Društveni razvoj morao bi se drugačije organizirati 
jednako kao i sustav distribucije bogatstva, jer bi ta pojava dovela do pada broja 
radnih mjesta u industriji. Ostaje otvorenim pitanje da li bi razvoj tehnologije, kako se 
to obično implicira u javnosti, bio usporen budući da se razvoj tehnologije u zadnja 


15 Tokić, I., Planirano zastarijevanje i upravljanje kvalitetom, 14. Hrvatska konferencija o kvaliteti i 5. 
Znanstveni skup društva za kvalitetu, Baška, otok Krk, 15.-17. svibnja 2014.g, Hrvatsko društvo za 
kvalitetu, Zagreb, str. 307. - 322. 

dva stoljeća znatno ubrzao zbog velike količine dostupnih informacija, porasta 
društveno bogatstvo i drugih civilizacijskih razloga koji nisu povezani isključivo s ovim 
industrijskim konceptom. Kada bi trebali zamišljati pretpostavljeni scenariji 
društvenog razvoja bez planiranog zastarijevanja, kao što se to već događalo u 
povijesti, moglo bi se reći da bi bilo moguće da umjesto mnogo generacija proizvoda 
s neznatnim tehničkim i izmjenama imamo smjenu proizvoda s velikim tehnološkim 
skokovima. Može se za primjer uzeti koliko su male i neznatne razlike između 
prošlogodišnjeg i ovogodišnjeg modela pametnih mobilnih telefona. Osjetno su veće 
razlike ne samo u dizajnu nego i funkcionalnosti između mobitela do prije dvadesetak 
godina i današnjih pametnih telefona, a da ne govorimo o nekadašnjim običnim 
telefonima iz crno-bijelih filmova koju su se radi zvanja spajali na javnu centralu sa 
današnjim satelitskim komunikacijskim sustavima i njihovim pametnim telefonom. 
Prelazak sa kočije s konjima na automobil ili sa ručnog zbrajanja na računalno 
predstavlja jako velik tehnološki napredak, a dogodilo se mi koncepta planiranog 
zastarijevanja. 

Ono što mnogi zaboravljaju u raspravama o planiranom zastarijevanju i njegovom 
velikom utjecaju na novu tehnologiju jest to da je kod čovjeka vrijeme prilagodbe na 
nove tehnologije izuzetno kratko. Na primjer, od prvog leta avionom braća VVright 
1903. do zračnih borbi u I. Svjetskom ratu prošlo je samo desetak godina, a do prvih 
redovnih interkontinentalnih putničkih zrakoplovnih linija, sustava izgrađenih 
aerodroma kao gotovo svakog velikog grada u zapadnom svijetu, stjuardesa i 
agencija za prodaju zrakoplovnih karata nisu prošla ni tri desetljeća. A radi se o 
letanju, koje čovjeku nije niti biološki urođeno kao što je to slučaj primjerice s 
uspravnim hodanjem. 

Tehnološki ili ekonomski gledano opravdano se postavlja pitanje zašto bi itko radio 
proizvod koji će služiti 50 ili 100 godina ako će se koristiti samo 5 ili 10 godina? 
Takav proizvod zbog kvalitete zahtijeva veliki trošak za materijal, dizajn i rad, pa 
stoga njegovo prijevremeno izbacivanje iz korištenja predstavlja upropaštavanje 
resursi. Očigledno je da planirano zastarijevanje daleko nadmašuje kategoriju teorije 
zavjera kako bi kao ekonomski koncept bio usmjeren da prevari kupce. Postoje jasno 
da koncept planiranog zastarijevanja na svoj način koristi kao pokretač 
gospodarskog razvoja i zapošljava, tehnološkog razvoja pa i širih društvenih 
promjena u pojedinim regijama svijeta. Pozitivno je da mnoge od tvrtki koje se njime 

služe u svom radu sustavno upravljaju i kvalitetom stavi u još širi ekonomska i 
društveni kontekst, dolazi se do uočavanja velikih problema koje planirano 
zastarijevanje svakodnevno stvara tjerajući tvrtke i cijela gospodarstva u nove i sve 
opasnije rizike. „Godišnja potrošnja sirovina u svijetu iznosi 60 milijardi tona, pri čemu 
se danas troši oko 50% prirodnih resursa više nego prije 30 godina. Europljanin troši 
43 kg resursa dnevno, nasuprot 10 kg koje potroši Afrikanac. Organizacija za 
ekonomsku suradnju i razvoj (OECD) procijenila je, na temelju podataka iz 1999. 
godine da će uz godišnju stopu rata primarne proizvodnje od 2% rezerve bakra, 
olova, nikla, srebra, kositra i cinka dostajati za još 30 godina, a rezerve aluminija i 
željeza za otprilike 60 do 80 godina. Za sve veći broj materijala može se reći da će 
nastupiti dobro oskudnosti. U Europi se svake godine stvara 10 milijuna tona 
elektroničkog i elektronskog otpada, a očekuje se da će do 2020. ta količina iznositi 
12 milijuna." 16 Postoje očito da sve veće potrebe industrije za sve oskudnijim 
resursima sve snažnije utječu na državne politike koje vode veliki industrijski 
proizvođači. Time se mogu objasniti u prvom planu upravo borba za pravo na 
iskorištavanje resursa. U to se uključuje jeftinije kupovne ogromnih površina plodnog 
tla u Africi i protjerivanje domaćeg stanovništva sa zemlje od strane velikih europskih 
i američkih bankara i financijskih fondova kao investitora u uzgoj sirovina za 
proizvodnju biorazgradiva, ogromnu i ubrzanu sječu šuma u Amazoniji u Brazilu, 
političku borbu oko prava na iskorištavanja Arktika, pritisak na Kinu da ne smanjuje 
izvoz rijetkih metalna o kojima ovisi proizvodnja uređaja visoke tehnologije, a da se 
vojni napadni na Irak, arapsko proljeće te građevinski ratovi u Libiji i Siriji u kontekstu 
redistribucije prava na iskorištavanje nafte i plina kao i najnovije krize u naftnom i 
plinom bogatim regijama. 

4.2. Društveni utjecaj planiranog zastarijevanja 

Kod proizvođačima se javlja i psihološki efekt, a to je osjećaj nepovjerenja prema 
industrijskim proizvođačima koji može imati posljedice u gospodarstvo, pa onda i u 
društvenom razvoju općenito. 

„Na društvenom planu planirano zastarijevanje postavlja tri vrste problema. U 
kontekstu krize, ponašanje do kojeg dovodi planirano zastarijevanje potrošnih dobara 

16 Mišljenje Europskog gospodarskog i socijalnog odbora na temu „Za održiviju potrošnju: vijek trajanja 
industrijskih proizvoda i obnavljanje povjerenja informiranjem potrošača “, Europski gospodarski i 
socijalni odbor, CCMI/112, Bruxelles, 17.listopad 2013., str. 5. 

sudjeluje u dionici kupovanja na kredit i stopa zaduživanja kakvi do sada nisu viđeni. 
Osobe koje najviše pate od zastarijevanja su pojedinci iz osjetljivih društvenih 
skupina koji ne mogu skupo plaćati trajne proizvode i često se zadovoljavaju jeftinijim 
proizvodima slabije kvalitete. Čitav sektor zapošljavanja u poduzećima koja pružaju 
usluge popravaka mogao bi se suočiti s negativnim posljedicama planiranog 
zastarijevanja. Podaci iz izvješća francuske Agencije za okoliš i upravljanje energijom 
(ADEME) iz 2007. godine potvrđuju taj trend: popravlja se samo 44% uređaja koji se 
pokvare. Za uređaje koji nisu pod jamstvom, distributeri procjene da 20% intervencija 
dovodi do popravka. Istraživanje agencije ADEME iz 2010. godina također pokazuje 
značajan pad brojeva popravaka u Francuskoj između 2006. i 2009. godine, osobito 
u području bijele tehnike. Prednosti sektora popravaka su činjenica da ga je teško 
preseliti i da ga većinom čine stabilna radna mjesta. ,, 17 

4.3. Utjecaj planiranog zastarijevanja na poslovanje 

Promjena tehnologija i inovacija, jedna od osnova planiranog zastarijevanja, tako su 
postali uobičajena ekonomska kategorija koja svakako značajno utječe na 
poslovanje. 

Upravo je promjenu tehnologija tj. tehnološki napredak, 81% direktora od njih 1344 iz 
vodećih svjetskih tvrtki u različitim područjima rada ocijenio kao najvažniji trend koji 
će najviše utjecati na njihovo poslovanje idućih pet godina. 18 

Nije samo bitan utjecaj na promjene tržišnog okruženja kod pojedine tehnologije, već 
se te promjene uslijed pojave novih tehnologija vremenom i snažno ubrzavaju. Ne 
misli se samo na mala poboljšanja postojećih tehnologija, nego na nastanak sasvim 
novih tehnologija koje bitno mijenjaju nove pogodnosti na tržištu kao i samo 
poslovanje. 


17 Mišljenje Europskog gospodarskog i socijalnog odbora na temu „Za održiviju potrošnju: vijek trajanja 
industrijskih proizvoda i obnavljanje povjerenja informiranjem potrošača “, Europski gospodarski i 
socijalni odbor, CCMI/112, Bruxelles, 17.listopad 2013., str. 6. 

18 Tokić, I., Planirano zastarijevanje i upravljanje kvalitetom, 14. Hrvatska konferencija o kvaliteti i 5. 
Znanstveni skup društva za kvalitetu, Baška, otok Krk, 15.-17. svibnja 2014.g, Hrvatsko društvo za 
kvalitetu, Zagreb, str. 307. - 322. 

Može se uvidjeti da 35% ispitanih direktora vodećih svjetskih tvrtki kao najvažniji 
zadatak u ovoj godini navode upravo inovaciju proizvoda i usluga, dok se za 
usporedbu 30% njih odlučilo za povećanje udjela na postojećim tržištima, a 14% njih 
se odlučilo za osvajanje novih tržišta i drugo. 

,,U 2013. godini čak 47% direktora zabrinuto zbog brzine tehnoloških promjena koje 
bi mogle predstaviti potencijalnu prijetnju poslovanju njihovih tvrtki. Godinu dana 
ranije taj je broj iznosio 42%. Nije čudo da 25% direktora drži da će razvoj tehnologija 
imati presudan utjecaj na poslovanje njihovih tvrtki, industriju i društvo u cjelini u 
idućih 10 godina. Ako se tome doda još 9% direktora koji su označili upravo inovacije 
kao čimbenika koji će imati presudan utjecaj, onda se vidi da trećina direktora 
vodećih svjetskih tvrtki na prvo mjesto najutjecajniji društveni i poslovni faktor stavlja 
upravo promjene tehnologije za koje njih 22% očekuje da će utjecati na promjenu 
poslovnih modela tvrtki." 19 Većina tih promjena tehnologije utjecat će i na 
prijevremenu zamjenu proizvoda kod potrošača što se u javnosti i prepoznaje kao 
planirano zastarijevanje. 

5. Planirano zastarijevanje i upravljanje kvalitete 

U ovom radu važno je uočiti još jedan aspekt planiranog zastarijevanja koji je za 
razliku od dosad iznesenog pogleda na ovo pitanje sa strane potrošača i općeg 
tržišta na ovom mjestu vezan za unutarnje procese u industriji, radi dobivanja uvida o 
unutrašnjem odnosu proizvodnje i planiranja zastarijevanja. 

5.1. Upravljanje zastarijevanjem 

Industrijska proizvodnja, kako proizvoda tako i usluga, prepoznaje zastarijevanje 
materijala, proizvoda, tehnologiju i vještina. Proizvođači se u svom radu susreću sa 
trošenjem i zastarijevanjem upotrebljavanih materijala i drugih resursa. Kao što su 
poput metala, plastike ili tekstila, računalnih programa, računala i drugih eklektičnih 
uređaja, mjernih uređaja, elektronički i mehanički dijelova drugih uređaja ili strojeva, 
kao i cijelih ugrađenih proizvoda, specifikacija i normi, procesa, radnih vještina i 
slično. 


19 Tokić, I., Planirano zastarijevanje i upravljanje kvalitetom, 14. Hrvatska konferencija o kvaliteti i 5. 
Znanstveni skup društva za kvalitetu, Baška, otok Krk, 15.-17. svibnja 2014.g, Hrvatsko društvo za 
kvalitetu, Zagreb, str. 314. 

Gore navedeno utječe na pouzdanost proizvoda, te sigurnost i kvalitetu usluga, kao i 
troškove, tvrtke uvode neke od njegovih metoda kako bi nadzirale ovaj proces ili 
uvode sustav upravljanja zastarijevanjem. Osim upravljanja zastarijevanjem ponekad 
se i taj sustav naziva i planiranje zastarijevanja. „Kao primjer o kakvim se sustavima 
upravljanja planiranjem radi može poslužiti jedno od novih njemačko-američkih 
istraživanja koje pokazuje da stručnjaci i direktori u industriji drže kako su tehnološki 
razvoj (26,9%), očekivano produljenje životnog vijeka operativnog sustava te 
povećano korištenje elektroničkih sklopova (po 12%) i planirano zastarijevanje 
sustava (9,6%) glavni razlozi za zastarijevanje materijala, dijelova, opreme i 
proizvoda s kojima se u svom radu susreću. Kao industrijske grane koje su najviše 
pogođene zastarijevanjem ispitanici navode vojnu industriju (24%), zrakoplovstvo i 
svemirsku industriju (23%) te transport (12%).“ 20 

Mnogi dio tvrtki je potaknuto na uvođenje sustava upravljanje zastarijevanjem, zbog 
visokih troškova koji saniraju štetu uzrokovanih korištenjem dotrajalih materijala i 
kvarovima opreme, kao i troškovi nabave i skladištenja rezervnih dijelova te 
prekvalificiranja radne snage. Taj koncept se može definirati kao sustav predviđanja 
trajanja životnog ciklusa korištenih materijala i proizvoda te drugih analiza kako bi se 
identificiralo zastarijevanje kroz sve faze životnog ciklusa proizvoda, procesa ili 
usluge. Može pridonijeti smanjivanju razlika da korišteni dijelovi zbog zastarijevanja 
negativno utječu na taj proces, ukoliko se sustav primjenjuje u svim fazama procesa 
proizvodnje dodane vrijednosti. To se očituje u poznatim primjerima iz zrakoplovne 
industrije gdje se npr. gume na avionima redovito pregledavaju i mijenjanju prije nego 
dođe do faze značajno smanjene ili potpune neupotrebljivosti, dok se pojedini dijelovi 
aviona čak mijenjaju nakon određenog broja sati leta neovisno o izgledu njezinog 
fizičkog stanja budući da uobičajeni vizualni pregled ne može otkriti mikroskopska 
oštećenja ili promjene u strukturi materijala nastale letenjem. 

Tvrtkama je važno točno predviđati starenje materijala i vrijeme zamjene, zbog 
visokih troškova nabave opreme i rezervnih dijelova te njihovog skladištenja. Za to se 
sustavno, često i u odgovarajućim računalnim programima, koriste primjere 
inženjerske metode poput FEM (eng. Finite Element Method - Metoda konačnih 

20 Tokić, I., Planirano zastarijevanje i upravljanje kvalitetom, 14. Hrvatska konferencija o kvaliteti i 5. 
Znanstveni skup društva za kvalitetu, Baška, otok Krk, 15.-17. svibnja 2014.g, Hrvatsko društvo za 
kvalitetu, Zagreb, str. 312. 

elemenata). Metoda računanja čvrstoće i životnog vijeka materijala, upute 
proizvođača, rezultati istraživanja, i drugo. Ipak, neke od tih inženjerskih metoda 
računanja čvrstoće i životnog vijeka materijala koriste se ne samo za upravljanje 
zastarijevanjem unutar industrije nego i za planirano zastarijevanje u izradi proizvoda 
namijenjenih potrošačima. 

5.2. Upravljanje kvalitetom 

Odnosa upravljanja kvalitetom i planiranog zastarijevanja treba početi promatrati od 
posljedica u praksi. Nekada inženjeri nisu raspolagali s tolikim znanjem o čvrstoći i 
životnom vijeku materijala te su na izračunate osnove veličine, koje su bile dovoljne 
za obavljanje predviđanog zadatka, dodavali velike faktore sigurnosti raditi habanja 
materijala u kasnijoj upotrebi. Stoga ne čudi da su mnogi proizvodi prijašnjih 
desetljeća bili napravljeni „kako Bog zapovijeda". 

Kućni prijamnici s kraja sedamdesetih i početka osamdesetih godina 20. stoljeća, 
ogromne snage 2x200W pa čak i 2x300W, koji sa svojim kondenzatorima, 
transformatorima, hladnjacima, metalnim kućištima i ostalim „pravim" sklopovima 
teže po 25-30kg, danas su pojam među ljubiteljima vrhovnog zvuka jer su u slušnom 
glazbenom pogledu ili boji ili se s lakoćom nose s najboljim i najmodernijim 
„plastičnim" AV prijemnicima iz istog cjenovnog razreda. Uz to, zbog sve raširenije 
pojave planiranog zastarijevanja, moguće je i da ih i po 40 godina stari uređaji još i 
nadživjeti. 

5.2.1. Definiranje kvalitete 

Kvaliteta se definira kao stupanj u kojem skup svojstvenih značajki zadovoljava 
zahtjeve. Kvaliteta se može rangirati u razrede, tj. u kategorije ili položaje u hijerarhiji 
koji su dani različitim zahtjevima za kvalitetu proizvoda, procesa ili sustava koji imaju 
istu funkcionalnu uporabu. Zahtjevi su iskaz potreba ili očekivanje, koje se obično 
podrazumijeva ili je obvezatno. Zadovoljstvo je predodžba kupaca o stupnju u kojem 
su zadovoljni njegovi zahtjevi. 21 


HRN EN ISO 9000 - Upravljanje kvalitetom, Hrvatski zavod za norme, URL: 
http://www.hzn.hr/default.aspx7icM3, (12.7.2016.) 

Upravljanja kvalitetom značajni dio određuju dva koncepta, poboljšanje kvalitete i 
trajno poboljšavanje. Poboljšavanje kvalitete predstavlja dio upravljanja kvalitetom 
usmjeren na određivanje ciljeva kvalitete i utvrđivanje potrebnih provedbenih procesa 
te odgovarajućih resursa za postizanje ciljeva kvalitete. Trajno poboljšavanje je stalni 
rad na povećavanju sposobnosti zadovoljavanja zahtjeva. Svi kriteriji da se mogu 
proizvoditi kvalitetni proizvodi koji zadovoljavaju kupce dobivaju se ako se tome doda 
još načelo usmjerenosti na kupaca, gdje uprava mora osigurati da zahtjevi kupca 
budu utvrđeni i ispunjeni s ciljem povećanja njegova zadovoljstva. 

Sigurnost proizvoda je bitan element zadovoljavanja zahtjeva kupca. Tako industrijski 
proizvodi na tržištu Europske unije moraju zadovoljiti bitne zahtjeve sigurnosti 
proizvoda prema direktivama Novoga pristupa. „Zadovoljavanje bitnih zahtjeva 
osigurava proizvođač provedbom pristupa ocjenjivanja sukladnosti. Pojedini postupci 
ocjenjivanja sukladnosti zahtijevaju od proizvođači da primjenjuje sustav upravljanja 
kvalitetom koji će osigurati sukladnost proizvoda s bitnim zahtjevima sigurnosti. Kod 
pojedinih modula sustav je usmjeren na završnu kontrolu nakon proizvodnje ili na 
provjere prije, tijekom ili poslije proizvodnje ili na potpuno osiguranje kvalitete. 
Preporuča s primjena sustava upravljanja prema normi ISO 9001 kao temeljni sustav 
i specifičnih zahtjeva prema normama za pojedina područja." 22 
Kako industrija mora sebe gledati kao kupca tuđih proizvoda i usluga, onda nastoji 
osigurati traženu kvalitetu unutar proizvoda, procesa i usluga u odnosu na troškovne 
svog rada. Stoga, metode planiranog zastarijevanja upravljanja zalihama, 
sirovinama, rezervnim dijelovima, uređajima i proizvodima koji se koriste za rad, 
odnosno u više industrijskih segmenata dio su i danas gotovo rutinskog procesa 
upravljanja zastarijevanjem. 

5.2.2. Upravljanje kvalitetom u industriji 

Ovisno o vrsti industrije razvoj kvalitete je moguće postaviti i drugačije. Na primjer, 
današnji su automobili općenito kvalitetniji odnosno s boljim voznim osobinama, 
prostraniji, sigurniji, ekonomičniji i pouzdaniji nego starije generacije vozila od prije 30 
ili 40 i više godina, lako su prijašnje generacije automobila imale čak i deblji lim od 
suvremenih, loša tehnologija zaštite od hrđe izazivala je relativno brzo propadanje 


22 Bajzek Brezak B. i V.Mučko, Sustavi upravljanja kvalitetom i direktive Novoga pristup, 10.Hrvatska 
konferencija o kvaliteti, Šibenik 10, 10.-12.5.2010. Hrvatsko društvo za kvalitetu, Zagreb,2010.,str. 1. 

karoserija i time veliku materijalnu štetu radi većih troškova pojedinačne zaštite lima i 
gubitka na vrijednosti vozila. Primjena novije tehnologije kompletnog pocinčavanja 
karoserije umnogome je smanjila pojavu i štete od hrđe. Nova konstrukcijska rješenja 
omogućavaju znatno veću aktivnu i pasivnu sigurnost vozila, dok tanji lim omogućuje 
manju težinu što sa svoje strane pridonosi manjoj potrošnji. Danas karoserija više 
nije samo hrpa lima, nego ima odgovornu ulogu da štiti putnike i nosi kompletnu 
mehaniku. Nekada je kabina ležala na šasiji, na kojoj su bili učvršćeni kotači, motor i 
mjenjač, pa se takav automobil praktički mogao voziti i bez karoserije koja se poslije 
samo vijcima pričvrstila na šasiju. Šasija je u početku izgledala kao veliko slovo "H", 
koje je imalo još jedan poprečni profil. Kasnije je to rađeno od limenih profila, pa 
danas još ima vozećih automobila koje je posjeduju, kao npr. Renault 4. Današnje 
karoserije su sve samonoseće, tj. na njima su učvršćeni svi dijelovi donjeg postroja i 
mehanike. Može se reći da ona sve te dijelove drži na okupu. Svi profili, sva ojačanja 
prostudirani su do maksimuma kako bi karoserija bila čim homogenija, ali i mekana 
na onim mjestima gdje to mora biti. Takva mjesta ili deformacijske zone služe da 
prilikom sudara upiju glavninu udarca i ne dozvole direktan udar i pomicanje u 
putničkom prostoru. Savršenstva još nema, jer onda nitko u automobilu ne bi 
pogibao, ali današnja vozila su već dostigla takav nivo da se i prilikom zabijanja u 
prepreku sa velikom brzinom kod smrskanog prednjeg kraja, vrata mogu normalno 
otvoriti. Kad je takav slučaj znači da putnički prostor nije deformiran, lako je 
najprestižniji institut za ispitivanje sudara ustanovio pet zvjezdica kao maximum koji 
je teško dostići, npr. nova Renault Laguna bez problema je zadovoljila postavljene 
zahtjeve, a na dobrom su putu još neki novi modeli da se i oni uvrste u tu kategoriju. 
Sama izrada karoserije danas je, osim u Rolls Roycu i još nekim egzotičnim 
automobilima povjerena robotima. Postignute su takve točnosti i brzina varenja, da 
čovjek to jednostavno više ne može stići. U nekoliko minuta od bezličnih komada lima 
nastaje oblik automobila. Sve se to radi od kvalitetnog lima koji se nakon spajanja u 
oblik karoserije ide toćati u bazene sa specijalnom tekućinom koja ga dodatno štiti od 
hrđe. Tako se mirne duše već daje garancija na prohrđavanje i na dvanaest godina. 
Treba znati da se ona može ostvariti samo ako se auto povremeno kontrolira u 
ovlaštenom servisu, a eventualni karoserijski popravci izvode isključivo tvorničkim 
rezervnim dijelovima. Upravo je problem s hrđom i s velikom težinom karoserije 
nagnao konstruktore da potraže alternativne materijale od kojih bio se mogla 
napraviti karoserija. Normalno je da teži auto više troši, pa se danas, iako stidljivo, 

Audi uhvatio izrade aluminijskih karoserija kojima je opremio prestižni model A-8, ali i 
visokoserijski A-2. Kod prvoga se za cijenu ne pita, ali je ovaj manji, baš zbog skupe 
karoserije previše skup da bi mogao konkurirati braći u klasi. To je napravljeno i iz 
ekoloških razloga, jer se kompletna karoserija može reciklirati, ali kad se zna koliko 
treba zagaditi zrak da se proizvede količina aluminija dostatna za cijelu karoseriju, 
rezultat je nula. Kad bi neki mehaničar bio zločest, sigurno bi rekao da mu je drago 
jer će sad i autolimari morati kupovati specijalne alate, a ne samo mehaničari. Naime, 
razbijeni aluminijski auto ne može se popraviti klasičnim načinom, nego je njegov 
okvir, ustvari kavez napravljen od specijalnih Al profila, na koje se onda, specijalnim 
postupcima lijepe, opet Al ploče, koje predstavljaju blatobrane, kolone, krov, itd. 
Budućnost je sigurno u karoseriji od karbonskih vlakna, najjačeg i najneuništivijeg 
materijala kojeg danas koriste u Formuli 1, 23 

U izradi automobila suvremene tehnologije omogućuju bolje iskorištavanje resursa za 
veći sigurnosni i energetski učinak kao i bolje vozne osobine. Tomu su svakako 
pridonijeli i sustavi upravljanja kvalitetom u proizvodnji u automobilskoj industriji. 
Kako današnji popularni automobili srednje klase poznatog njemačkog proizvođača 
izuzetno kvalitetnih sportskih limuzina svojom kvalitetom daleko nadmašuje vlastite 
prethodnike, poput jednog vrlo popularnog modela iz 1973., a što je dakako istina, 
onda se dogodi to da, za razliku od starog modela koji bi na cesti tek uslijed kvara, 
današnji model stane usred vožnje ako se vlasnik oglušio na podsjećanje računala u 
automobilu kako je vrijeme da se ode na tvornički servis. Sukladno načelima 
planiranog zastarijevanja, taj je proizvođač programirao automobil da se isključi kada 
prijeđe određenu malu kilometražu nakon upozorenja da je na redu odlazak u servis, 
baš kao što to uredi pisač ili fotokopirani uređaj. Kako sustav upravljanja kvalitetom, 
koji je pomogao da se napravi to kvalitetno vozilo, reagira na ovo prisilno isključivanje 
funkcionalnost posve ispravnog automobila što razumljivo izaziva nezadovoljstvo 
kupaca? Jer kako dodatne zarade industrije treba napomenuti da puknuti amortizer ili 
zamjene žaruljice radi loše kvalitete i loše konstrukcije, budući da to vozači sve 
manje mogu obaviti sami na parkiralištu, znači posao za servise i industriju rezervnih 
dijelova. I na tom mjestu se dolazi do pitanja za koga je ta konstrukcija i odabir slabih 
materijalna loša? Za industriju kojoj donosi zaradu ili za potrošača kojemu donosi 


23 Karosarija, Burza.hr, URL: https://burza.com.hr/portal/karoserija/868 , (25.8.2016.) 

trošak? Tako se može reći da koncept planiranog zastarijevanja potrošačima na 
jednoj strani daje, a na drugoj oduzima. 

5.2.3. Današnja kvaliteta u proizvodnji proizvoda 

Potrošači danas imaju izbor. Postoje i danas proizvođači čiji proizvodi zadovoljavaju 
sve uvjete koje potrošači postavljaju kada ocjenjuju kvalitetu proizvoda. Moguće je i 
danas kod švicarskih proizvođača kupiti kućnu perilicu rublja koja će raditi 20 i više 
godina, koja bolje pere te troši manje struju i vode, ali ona košta višestruko više nego 
uobičajene perilice, a deseterostruko ili više od jeftinih modela na tržištu. Samo 
njihovu proizvodnju pomogao je sustav upravljanja kvalitetom. 

Budući da i proizvođači jeftinih perilica koje se koriste često samo do prvog kvara, 
kada se više isplati zamijeniti ih novima, također imaju certifikate sustava upravljanja 
kvalitetom kao i proizvođači vrhovnih uređaja, opravdano je postaviti pitanje kako je 
to moguće. 

Ako se jamči kvaliteta procesa, ne bi li rezultati tih procesa trebali imati barem manji 
raspon u kvaliteti nego što je on danas kada pri jednakim uvjetima korištenja jedne 
perilice bez problema u radu traje 4-5 godina, a druge 20 godina, kada jednim 
televizorima ekran traje 5 godina, a drugima 10 godina, ili kada kod jednog 
njemačkog proizvođača vozila Premium klase ( koji je inače pojam kvalitete), jedan 
automobil bez problema i rđe izdrži 8 godina, a na drugom primjeru istog modela 
izbije rđa na rubovima blatobrana već za 4 godine. Tih nesukladnosti koje bi trebale 
upućivati da se zapravo radi o iznimkama od pravila, u stvari pod okriljem certifikata 
ima toliko da se sa sigurnošću može kazati da podrugljivi naziv „Montagsauto" nije 
skovan u Južnoj Koreji, Hong Kongu ili Kini. 

5.2.4. Certifikati za upravljanje kvalitetom 

Industrija i sama sudjeluje u donošenju odgovarajućih standarda koji reguliraju ova 
pitanja u pojedinim područjima rada, kao što su na primjer norme IEC 62402 ili ISO 
13628-6. Ove dvije norme koriste se u naftnoj industriji u upravljanju zastarijevanjem, 
konkretno se između ostalog primjenjuju u radnom procesu offshore proizvodnje 
nafte i plina u dubokom moru te se dijelom tiču i komunikacijske opreme između 
nadzornih i proizvodnih uređaja na morskom dnu s matričnim nadzornim proizvodnim 
centrom na površini ili na kopnu. Upravo na rješavanju tih problema u izradi 

standarda inicijalno su surađivali BP, Chevron, Shell, ENI, Total, Statiol, Norsk Hydro 
i druge naftne tvrtke. IEC 62402 tako definira zastarijevanje na dva komplementarna 
načina kao: 

• Prijelaz od dostupnosti od izvornog proizvođača do nedostupnosti; 

• Stalni prijelaz od operativnosti do nefunkcionalnosti zbog vanjskih razloga. 

Isto norma definira upravljanje zastarijevanjem kao koordinirane aktivnost prema 
usmjeravanju i nadzoru organizacije u odnosu za zastarijevanje. 24 
Sustavno upravljanje kvalitetom omogućava tvrtka dokumentarni nadzor nad 
trošenjem korištenih uređaja, dijelova i materijala u proizvodnom procesu i 
primjereno postupanje kako bi se prevenirale štete posljedice zastarijevanja 
materijala i opreme kao i nesukladnosti kada je u pitanju sigurnost. 

S druge strane, pogotovo kod proizvodnje proizvoda široke potrošnje, javlja se jaz 
između prakse vođene konceptom planiranog zastarijevanja i proklamiranih ideala 
upravljanja kvalitetom. Možda problemi ne izgledaju loše kada auditori posjete 
tvornice i nakon pregleda potvrde certifikate. Ali zašto je uz certifikat i upravljanja 
kvalitetom najpoznatiji njemački proizvođač auta morao prije nekoliko godina 
naglasiti u javnosti da će zaposlenicima, koji tradicionalno imaju mogućnosti kupnje 
vozila svoje tvrtke s radničkim popustom, kod kupnje auta dodijeliti vozila 
proizvedena ponedjeljkom kako bih ih motivirao da sve aute podjednako kvalitetno 
izrađuju. Moglo bi se postaviti pitanje koliko sustav upravljanja kvalitetom vrednuje 
politiku motiviranja, a koliko zastrašivanja radnika, jer ovo je upravo to. Ukupni broj 
dodijeljenih certifikata upravljanja kvalitetom doživio je u zadnjih 20 godina golemi 
rast. Gledajućih samo za ISO 9001, do 1993. kada je u cijelom svijetu bio izdan 
ukupno 46 571 certifikata, do kraja 2014. taj je broj narastao na ukupno 1 138155 
certifikata. 25 U Europi je 1993. bilo 37 779 certifikata, a 2012. taj se broj popeo na 
474 574 certifikata. 26 

Potrošači i stručnjaci nalaze da je razina kvalitete proizvoda za opću potrošnju na 
tržištu općenito u padu, unatoč golemom porastu broja certifikata upravljanja 

24 Tokić, I., Planirano zastarijevanje i upravljanje kvalitetom, 14. Hrvatska konferencija o kvaliteti i 5. 
Znanstveni skup društva za kvalitetu, Baška, otok Krk, 15.-17. svibnja 2014.g, Hrvatsko društvo za 
kvalitetu, Zagreb, str. 307. - 322. 

25 The ISO Survey executive summary, 2014, URL: http://www.iso.org/iso/iso survev executive- 
summary.pdf, (9.8.2016.) 

26 The ISO Survey of Management System Standard Certifications 1993-2012, URL: 
http://www.iso.orq/iso/home/standards/certification/iso-survev.htm , (9.8.2016.) 

kvalitetom, kao i primjerima koji pokazuju napredak u kvaliteti kod pojedinih 
proizvoda. U medijima se o tome javno piše, 27 pa se tako moglo pročitati i da 
Dominik Ensre iz Instituta za njemačku privredu u Kolnu potvrđuje kako je 
proizvođačima u interesu prodati proizvod koji će se pokvariti: „Proizvođači ne drže 
mnogo do dugovječnosti svojih proizvoda. Time se ne osvrću na ekološka načela, a 
krše i društvenu odgovornost koju oni imaju." 28 

5.2.5. Upravljanje kvalitetom s političke strane 

Očito je da sustav upravljanja kvalitetom ne može niti samostalno niti u suradnji s 
drugima sličnim sustavima nadzora poput upravljanja okolišem, održivim razvojem i 
drugima, riješiti probleme prevelikog oslanjanja na koncept planiranog zastarijevanja 
koji sada zbog štetnih posljedica na društvo počinje sve više zabrinjavati i javne 
političke strukture. 

Jedno takvo razmišljanje stiže iz Njemačke u kojoj je Zelena struktura dala izraditi 
studiju koja je opisala mehanizme planiranog zastarijevanja te dala prijedloge kako 
ga reducirala ili čak ukloniti. Studije predlaže mjere koje se u velikoj mjeri oslanjaju i 
na sustave upravljanja kvalitetom, od uvođenja obavezne etike s oznakom kvalitete i 
o „duljini očekivanog korisnog rada vijeka" uređaja, preko donošenja minimalnih 
standarda za popravke i dijelove, uređenje obaveznih uputa za popravke i osiguranje 
rezervnih dijelova, do uvođenja klauzule o „skrivenom defektu" u garanciju. Studija je 
ispitala i kako se mjere protiv planiranog zastarijevanja mogu uvesti u europsko 
zakonodavstvo, imajući u vidu postojeće direktive Ecodesign Direktive 2009/125/EC, 
Eco- Labelling Direcative 2010/30/EU i WEEE Direcative 2012/19/EU. Zaključeno je 
da bi se u području nadležnosti ovih direktiva mogle uvesti mjere protiv planiranog 
zastarijevanja. Nadalje, prema autorima studija, uvođenje tih mjera je logično 
obzirom na uspostavljanju politiku Europske unije o održivom razvoju. Ona je 
definirana brojnim dokumentima poput Strategije održivog razvoja EU, Strategije 
održivog korištenja prirodnih resursa, Eko inovacijskog programa. 5. I 6 . ekološkog 
akcijskog programa, Održive potrošnje i proizvodnje te Akcijskog plana Politike za 
održivu industriju, kao i inicijative „Europa učinkovitih resursa". Svi navedeni 


27 Vijek trajanja namjerno je sve kraći, Tportla.hr, URL: 

http://www.tportal.hr/scitech/tehno/256666/Viiek-traiania-proizvoda-namierno-kraci.html , (11.7.2016.) 

28 Sve što kupujete proizvedeno je da bi se pokvarilo, Net.hr, URL: http://net.hr/danas/novac/sve-sto- 
kupuiete-proizvedeno-ie-da-bi-se-pokvarilo/ ,(1 1.7.2016.) 

dokumenti sadrže politike i strategije koje se lako mogu povezati sa smanjivanjem ili 
otklanjanjem planiranog zastarijevanja. 29 

5.2.6. Europski gospodarski i socijalni odbor 

Europski gospodarski i socijalni odbor (EGSO) koji donosi samoinicijativno mišljenje 
o problemu planiranog zastarijevanja ne bi li pokrenuo inicijativnu protiv planiranog 
zastarijevanja u što bi se uključio i sustav upravljanja kvalitetom. Općenitije govoreći, 
EGSO preporučuje da se ubrzaju istraživanja i razvoj na tri područja koja 
ograničavaju planirano zastarijevanje: 30 

• Ekološkom osmišljavanju proizvoda: takav pristup omogućuje da se od 
samog početka osigura trajnost korištenih resursa uzimajući u obzir utjecaj 
dobara na okoliš i njihov ukupan životni ciklus. 

• Kružnoj ekonomiji usmjerenoj na pristup „od kolijevke do kolijevke" ( eng. 
cradle-to-cradle) u cilju transformiranja otpada jednog poduzeća u resurse 
za druga. 

• Funkcionalnoj ekonomiji, čiji je cilj razvijati ideju uporabe proizvoda a ne 
njihovog posjedovanja. Gledajući na taj način, poduzeća ne prodaju 
proizvod nego funkciju koja se naplaćuje sukladno uporabi. Pritom je 
proizvođačima u cilju stvarati solidne predmete koji se mogu popravljati i 
lako se održavaju te osigurati prilagođen proizvodni lanac i logistiku koji će 
biti u središtu njihova ekonomskog modela. 

Porukom koju odašilje na europskoj razini, EGSO izražava svoju želju za ulaskom u 
fazu ekonomske tranzicije, prelazeći iz rasipnog u održivo društvo u kojem je 
usmjeren na potrebe potrošača i pogoduje građanima, a nije cilj samome sebi. 

„Izbjegavajući obvezujuću regulaciju, EGSO potiče dobrovoljne mjere certifikacije. 
Primjerice, na području bijele tehnike jamstvo da se rezervni dijelovi mogu nabaviti u 
sljedećih od 10 ili 20 godina definitivno privlači kupce. Navođenje takvih jamstava 
moglo bi biti dio europskih standarda koji bi se primjenjivali na sve proizvode koji se 


29 Održiva potrošnja i proizvodnja, Europski parlament, URL: 

http://www.europarl.europa.eu/atvourservice/hr/displavFtu.html?ftuld=FTU 5.4.7.html ,(1 2.7.2016.) 

30 Mišljenje Europskog gospodarskog i socijalnog odbora na temu „Za održiviju potrošnju: vijek trajanja 
industrijskih proizvoda i obnavljanje povjerenja informiranjem potrošača “, Europski gospodarski i 
socijalni odbor, CCMI/112, Bruxelles, 17.listopad 2013., str. 4. 

koriste na području 28 zemalja Unije kako se ne bi naškodilo europskim 
poduzećima." 31 

EGSO državne članice potiču da u svoju politiku javne nabave uključe parametre 
borbe protiv planiranog zastarijevanja. EGSO procjenjuje da će poboljšanje kvalitete i 
trajnosti industrijskih proizvoda dovesti do otvaranja trajnih radnih mjesta u Europi i 
stoga se treba poticati. 

EGSO smatra korisnim uspostavljanje sustava kojim bi se zajamčio minimalni vijek 
trajanja kupljenih proizvoda. Trenutno ne postoji nijedan zakon o minimalnom vijeku 
trajanja proizvoda, kao ni europske norme prema kojima bi se on određivao. 32 EGSO 
preporučuje da države članice, posebice u sklopu obrazovanja, potiču odgovornu 
potrošnju kako bi potrošači u obzir uzeli utjecaj na okoliš u smislu životnog ciklusa 
proizvoda te njegovog ekološkog otiska i kvalitete. 

EGSO preporučuje da se na proizvodu navede njegov procijenjeni vijek trajanja ili 
broj upotreba kako bi potrošači pri kupovini bili informirani. EGSO preporučuje da se 
dobrovoljno isprobaju razni načini označavanja cijene po godini procijenjenog vijeka 
trajanja kako bi se potaknula kupovina trajnih proizvoda; pri tome bi se navedeno 
očekivano trajanje trebalo kontrolirati kako bi se izbjegle zlouporabe u kojima bi 
potrošač bio žrtva. Na taj bi način potrošači mogli kupiti proizvode koji su u trenutku 
kupovine skuplji, ali dugoročno isplativiji. To bi samo potaknulo naša poduzeća na 
proizvodnju trajnijih predmeta. Navođenje takvih podataka trebalo bi se usredotočiti 
na relevantne informacije koje su potrošaču potrebne i prilagoditi se kategoriji 
proizvoda kako bi se izbjeglo pretjerivanje s podacima na određenoj ambalaži. 

Mnogi su razlozi zbog kojih se Europska unija mora pozabaviti pitanjem planiranog 
zastarijevanja, a tiču se okoliša, društva, javnog zdravlja, kulture, ali i gospodarstva. 
Smatramo da se trebaju razmotriti i drugi, manje opipljivi, aspekti koji su jednako 
važni jer se tiču simboličke i etičke razine. 


31 Mišljenje Europskog gospodarskog i socijalnog odbora na temu „Za održiviju potrošnju: vijek trajanja 
industrijskih proizvoda i obnavljanje povjerenja informiranjem potrošača “, Europski gospodarski i 
socijalni odbor, CCMI/112, Bruxelles, 17.listopad 2013., str. 2. 

32 loc. cit. 

6. Primjeri planiranog zastarijevanja 


6.1. Gana - zemlja neželjenih proizvoda 

Panirano zastarijevanje, proizvodi ogroman konstantan otpad, koje se isporučuje u 
zemlje trećeg svijeta, kao što je Gana. To su zastarjela računala i televizori koji u 
razvijenim zemljama, nikome ne trebaju. Izvoz elektronskog otpada je zabranjen 
međunarodnim zakonom. Ali vanjskotrgovinska poduzeća koriste jednostavan trik: 
oni proglase otpad kao robu iz druge ruke. Preko 80% tih neželjenih proizvoda koji 
stignu u Ganu više ne mogu biti popravljeni. 33 Oni koji stoje iza tih pošiljaka tvrde da 
pokušavaju pomoći Gani da dostigne Europu i Ameriku po pitanju nivoa 
kompjuterizacije. No ono što dolazi u pošiljkama nije u radnom stanju i nema smisla 
prihvaćati elektroniku koja se ne može koristiti, a posebno ne iz drugih zemalja koje 
pretvaraju tu zemlju u svjetsku deponiju. 

U siromašnim zemljama, čuvaju se svi slomljeni predmeti. Za njih je nezamislivo da 
se baci proizvod koji je polomljen. Ljudi iz cijeloga svijeta, počeli su činiti nešto da se 
bore protiv planiranog zastarijevanja. Počeli su prikupljati razne dokaze i baze 
podataka sa nazivima, adresama i telefonskim brojevima kompanija, koje odlažu svoj 
elektronski otpad, na deponije u Gani. Vrijeme je da se poduzmu neke kaznene 
mjere. 

Srećom postoje i ona poduzeća koja smatraju da se posao ne treba odvajati od 
ekologije te da između ta dva pojma treba postojati koegzistencija i na taj način 
postaviti najbolji temelj poslovanja. Briga o životnoj sredini uvijek podrazumijeva, 
štednju, smanjenje proizvodnje otpada i štete koju nanosimo prirodi. 

6.2. Primjeri proizvoda planiranog zastarijevanja 

6.2.1. Čarape 

Osim žarulje za primjer može se uzeti i najlon čarape. Kada su se počele proizvoditi 
prve najlon čarape, žene su bile oduševljene njihovom čvrstoćom. Čak su se i 
kemičari iz tvornice najlona divili čvrstoći najlon čarapa. Problem je bio u tome što su 


33 Planirana zastara-Zašto nam se kvare uređaji?, 4Deportal, URL: 

http://www.4dportal.com/en/people-above-time/1955-planirana-zastara-zasto-nam-se-kvare-urediaii . 

(9.8.2016.) 

bile previše trajne. Žene su bile zadovoljne što se na njima nisu izvlačili konci ali 
nažalost to je značilo da će obim proizvodnje biti manji. 

Kemičari su dobili novi zadatak da se vrate u projektni ured i da naprave slabije 
vlakno, tako da čarape ne traju toliko dugo. Talentirani kemičari koje su znali stvoriti 
trajne čarape, sada su morali izrađivati manje trajne. Inženjerima je vrlo frustrirajuće 
trošiti svoj talenta na stvaranje manje kvalitetnog materijala, nakon što su stvorili 
tako dobar proizvod. Ali bez obzira na sve, to nije profesionalan pogled na problem 
jer suština njihovog posla, je da naprave bolji ili slabiji proizvod, zavisno od želje 
poslodavca. Tada se pred inženjerima pojavilo, komplicirano etičko pitanje. Planirano 
zastarijevanje, navelo ih je da preispitaju svoje moralne principe. Postoje inženjeri 
stare škole, koji teže da pronađu maksimalno kvalitetan proizvod, koji nije krt i 
inženjeri nove škole koji pod utjecajem tržišnih trendova, su zainteresirani za 
stvaranje manje trajnog proizvoda. Nova škola je preuzela vodstvo nad starom. 

6.2.2. Žarulja iz Njemačke 

U bivšoj Istočnoj Njemačkoj, u državi sa najefikasnijom komunističkim 
gospodarstvom, standard za trajnost frižidera i mašina za pranje, bio je 25 godina. 
Godine 1981. u Istočnoj Njemačkoj su proizveli posebno trajnu žarulju. Počeli su je 
nuditi stranim kupcima iz Zapadnih zemalja. Kada su proizvođači električnih žarulja iz 
DDR-a izložili svoj proizvod na sajmu u Hanoveru, 1981. godine, kolege sa Zapada 
su im rekli da će dobiti otkaz. A inženjeri iz DDR su odgovorili da će uštedjeti na 
energiji, te da će zbog toga imati zagarantiran posao. Zapadni kupci su odbacili tu 
žarulju. Kada je 1989. godine pao Berlinski zid, tvornica je zatvorena i proizvodnja 
dugotrajnih žarulja, obustavljena. Sada se mogu pronaći samo na izložbama i 
muzejima. 


6.2.3. Apple 

U doba Interneta, potrošači su spremni boriti se protiv planirane zastarjelosti. Prvi 
video klip koji je napravio prodor u toj oblasti bio je klip o Ipodu, kada se jednom 
potrošaču nakon nekoliko mjeseci pokvarila baterija. Applov iPod je 2003. godine bio 
hit na tržištu mobilnih mp3 playera. Imao je garanciju od jedne godine, koštao je oko 
400-500 US dolara. Međutim, baterija je bila loše kvalitete i trajala je otprilike 18 
mjeseci. Apple tada nije pružao mogućnost promjene baterije već je imao politiku da 

očajne korisnike uputi na kupnju novog i Poda. On je izradio video o tome te je 
postavio na internetsku stranicu Youtube. Taj video je pregledalo preko 6 milijuna 
ljudi. 

Pola stoljeća nakon slučaja električne žarulje, slučaj planiranog zastarijevanja je 
ponovno na sudu. Dvije godine nakon što je Ipod pušten u prodaju, Apple je već 
uspio prodati preko 3 milijuna Ipoda u SAD-u. Mnogi vlasnici Ipoda žalili su se na 
probleme sa baterijom, i bili su spremni da ih tuže. Nekoliko potrošača se okupilo i 
postalo predstavnicima kolektivne akcije Class action, posebnog mehanizma u 
pravnoj praksi SAD-a, u kojoj mala grupa ljudi predstavlja na sudu, veliku grupu 
građana, i u njihovo ime daje iskaz. U ovom slučaju je nekolicina predstavljala na 
desetke tisuća građana. Tražili su od poduzeća Apple, tehničku dokumentaciju u vezi 
sa trajanjem baterija Ipoda. Dobili su mnogo dokumenata o dizajniranju, testiranju 
baterije i slično. Otkrili su da je tip Ipodove baterije namjerno programiran na kratak 
vijek trajanja. Nakon nekoliko mjeseci rasprave, strane su postigle dogovor. Apple je 
formirao službu za zamjenu baterije i povećao garanciju na dvije godine. 
Podnosiocima tužbe je ponuđena nadoknada. 34 

Ovaj primjer jasno pokazuje kako se metodom ugradnje loših dijelova može priskrbiti 
dodatni profit, međutim ipak se zahvaljujući relativno dobrom pravosudnom 
američkom sustavu ova politika obila o glavu Apple-u. Žalosno je da svaka država 
nema ovakav pravosudni sistem niti pojedinci imaju materijalnih sredstava i vremena 
da krenu u pravnu bitku s ogromnim odvjetničkim aparatom korporacije koja onda 
nesmetano može vući svoje zločinačke poteze. 

6.2.4. Primjeri iz automobilske industrije 

U Kaliforniji je 1990. godine donesen zakon kojim se ograničila emisija štetnih plinova 
automobila na nulu (eng. Zero Emission Vehicle) zbog velikog zagađenja zraka od 
automobilskog prometa. Zakon je prisililo proizvođače automobila da ulože sredstva 
u razvoj električnih automobila koji su jedini mogli zadovoljiti ove stroge kriterije. 
General Motors (GM) je napravio električno vozilo nemaštovita naziva Electric 
Vehicle 1 (EVI). Ograničenu seriju od oko nekoliko tisuća primjeraka GM je dao na 

34 Planirana zastara-Zašto nam se kvare uređaji?, 4Deportal, URL: 

http://www.4dportal.com/en/people-above-time/1955-planirana-zastara-zasto-nam-se-kvare-urediaii . 

(9.8.2016.) 

korištenje utjecajnim i uglednim ljudima iz svijeta sporta, glume i biznisa radi 
promocije. Međutim, nakon nekoliko godina kontinuiranog pritiska automobil i naftne 
industrije na kalifornijske vlasti i nakon dolaska G.W. Busha na vlast, Kalifornija je 
ukinula sporni Zero Emission Vehicle zakon. GM je nakon toga povukao sve modele 
EVI, iako su brojni zadovoljni korisnici htjeli i dalje nastaviti koristiti EVI i bili su 
spremni za njega platiti poštenu cijenu. Međutim, GM je bio nemilosrdan te je 
povukao doslovno sve primjerke EVI koje je zatim uništio na raznim odlagalištima 
otpada što su dokumentirali aktivisti koji su intenzivno pratili sudbinu EVI. 

Automobilska i naftna industrija se boje električnog vozila jer je električno vozilo 
ekološki i tehnološki superiornije od današnjih vozila s motorom na unutrašnje 
sagorijevanje što bi drastično ograničilo profite ovih industrija. 

Evo usporedbe električnog vozila i vozila s motorom s unutrašnjim sagorijevanjem: 
energetska efikasnost (koliko se KW snage na ulazu pretvori u mehanički rad) 
elektromotora je oko 95%, dok je efikasnost motora s unutrašnjim sagorijevanjem 
oko 30% jer ovi motori veliku energiju oslobađaju u vidu topline koja se uglavnom 
gubi. Ovo ugrubo znači da je električno vozilo 300% energetski štedljivije od 
benzinskog/dizelskog rođaka. Vozilo koje je tri puta manje energije troši znači 
trostruko manji profit za naftne kompanije. 35 Kad stoji na mjestu (semafor) 
elektromotor se gasi i ne troši ništa energije. Ovo ga u gradskoj vožnji čini 
superiornim u uštedi energije na veliku žalost naftnih lobija. 

lako naftni lobi promovira tezu da gledano globalno nema neke značajnije 
energetske uštede električnog vozila u odnosu na vozila s unutrašnjim 
sagorijevanjem, logika kaže suprotno: lakše, brže, jeftinije, pouzdanije i ekološkije je 
proizvoditi električnu energiju u elektroničkim centralama te je distribuirati do kuća ili 
punionica gdje bi se električna vozila punila nego ulagati ogromne količine energije i 
resursa za prijevoz sirove nafte do rafinerija, skupa i prljava prerada nafte u benzin ili 
dizel te skupi i hazardan transport do benzinskih postaja, lako je gubitak električne 
energije prilikom transporta dalekovodovima značajan i da je obrada i doprema 
naftnih derivata do kupaca mnogostruko skuplja i značajno manje energetski 
učinkovita, a udarac na okoliš je ogroman. Čak i da se naftni derivati koriste samo za 

35 Planirana zastara-Zašto nam se kvare uređaji?, 4Deportal, URL: 

http://www.4dportal.com/en/people-above-time/1955-planirana-zastara-zasto-nam-se-kvare-urediaii . 

(9.8.2016.) 


31 




pokretanje termoelektrana koje bi proizvodile elektroničku energiju ekološki i 
energetski dobitak bi bio značajan jer bi se izbjegla skupa prerada nafte u 
benzin/dizel te masovan transport cisternama do benzinskih postaja koje možda ne 
bi ni postojale jer bi za punjenje električnog vozila bio potreban samo električni utikač 
koji bi se mogao naći u nekim automatima koji bi nakon ubacivanja određene količine 
novca davali toliko i toliko elektroničke energije. 

Električno vozilo nema potrebe za složenim sistemom brzina (kvačilo) jer je 
maksimalna snaga motora dostupna pri svakom broju okretaja. Ovo znatno 
pojednostavljuje izvedbu motora što smanjuje broj dijelova koje se troše i koje treba 
zamijeniti što direktno ugrožava automobilsku industriju koja najveći profit zarađuje 
na rezervnim dijelovima i redovnim servisima automobila. 

Električno vozila nema potrebe za motornim uljem jer elektromotor ne koristi ulje. 
Jedino ulje koje je potrebno to je za eventualno podmazivanje jednostavnog kvačila 
koje bi samo imalo dvije opcije: naprijed i nazad. Pošto se u tijeku vožnje ovo rijetko 
koristi ta količina ulja može biti minimalna i ne mora se nikad mijenjati. Ovo je još 
jedan udar na naftnu industriju i smanjivanje profita, ali zato još jedan veliki plus za 
okoliš koji bi manje trpio od odlaganja visokotoksičnog motornog ulja. 

Električno vozilo nema potrebe za elektropokretače. Još jedan dio manje na veliku 
žalost automobilske industrije. Paljenje vozila je pouzdanije jer onda ovisi samo o 
stanju baterija dok kod klasičnog vozila osim o stanju baterije ovisi o više drugih 
faktora. 

Elektro motor je puno pouzdaniji nego motor s unutrašnjim sagorijevanjem jer ne 
oslobađa toplinu koja 'grize' materijal te nema potrebu za specijalnim hlađenjem što 
automatski osigurava i duži radni vijek motora. Može se zaključiti da električno vozilo 
uopće ne treba ići na redovne i često skupe servise jer nema: sustava za hlađenje pa 
ne koristi toksičan antifriz i rashladne tekućine, ne koristi ulje i nema komplicirano 
kvačilo. Jedini potrošni dijelovi ostaju gume i mehanički dijelovi podvozja. Kao što se 
vidi ovo bi definitivno bila smrt automobilske industrije jer je električno vozilo sinonim 
za dugotrajan, ekološki proizvod koji treba malo održavanja i rijetko se kvari. 
Električno vozilo ne ispušta nikakav zvuk niti bilo kakve ispušne plinove. Ovo niti 
jedno vozilo s motorom na unutrašnje sagorijevanje ne može ostvariti stoga je 

električno vozilo pravi i možda jedini odgovor na tzv. globalno zatopljenje i 
smanjivanje emisije stakleničkih plinova te smanjivanje zagađenja od buke. 

Jedina mana električnog vozila su baterije. Baterije sadrže otrovne kemikalije i nakon 
čestog punjenja i pražnjenja nisu efikasne odnosno potrebno ih je zamijeniti. 
Uglavnom su teške, te čine većinu mase električnog vozila. Isto tako su relativno 
skupe što utječe na veću cijenu električnog vozila. Međutim, ovdje je opet na dijelu 
monopolizam jer se i dan danas u automobilima koriste olovne baterije, a nove 
tehnologije se teško i sporo razvijaju. Dokaz za ovu tvrdnju je Rimac koji se proslavio 
s električnim BMW-om za koji je sam konstruirao neke dijelove. On je s vlastitim 
snagama napravio efikasnu i relativno laganu bateriju za svoj električni automobil i 
time dokazao da veliki svjetski laboratoriji BMW, Mercedesa, GM i ostalih 
automobilskih industrija namjerno opstruiraju razvoj tehnologije efikasnih, laganih, 
jeftinih i pouzdanih baterija. Međutim, čak i kad bi se koristile klasične baterije koje bi 
trebalo mijenjati nakon nekog perioda, električno vozilo bi i dalje bilo superiornije, 
jeftinije i ekološkije po svim karakteristikama nego benzinsko vozilo. 

Hibridna vozila koja se danas promoviraju su jedan od najgorih ljudskih izuma jer 
ujedinjuju sve loše osobine klasičnih benzinskih i Elektro vozila. Sve više proizvođača 
ipak u svojoj ponudi ima i električna vozila, ali po ogromnoj cijeni koja uopće ne 
odgovara stvarnim troškovima proizvodnje već ukalkuliranim troškovima koliko će 
poduzeća izgubiti u odnosu na održavanje i rezervne dijelova za slično benzinsko 
vozilo. 

Može se uvidjeti da je ubijeni Stan Meyer izumio automobil na običnu vodu 1998.g., 
da je Australac Joe još 1993. godine izumio tzv. Joe Cell koji je omogućavao 
automobilu pogon bez ikakva goriva ili električne struje, da je još Henry Ford davnih 
tridesetih godina dvadesetog stoljeća eksperimentirao s konopljom koja se pokazala 
čvršća i lakša nego čelik, što bi eventualno kompletno eliminiralo plastiku i gumaste 
pneumatike iz automobila što bi zadalo fatalni udarac naftnom lobiju jer je plastika 
derivat nafte. 

Zaključak je da cijela automobilska i naftna industrija drže dogovorni monopol nad 
proizvodnjom vozila. Ovaj monopol osigurava da se niti jedna tehnologija koja bi 
mogla ugroziti ogromne profite ne 'probije' do krajnjeg kupca. Ako se pak neki 

pojedinci usude nešto poremetiti bivaju nemilosrdno eliminirani kao Stan Meyer. 
Činjenica je da je razvoj električnih vozila namjerno opstruiran i kočen od strane ove 
globalne mafije. Posljedica je masovno zagađenje naše planete Zemlje: ispušni 
plinovi, buka, neprestana proizvodnja kvarljivih benzinskih/dizel automobila s 
kvarljivim dijelovima kratkog roka trajanja, odlaganje motornog ulja, transport i 
prerada nafte. Kad napokon odlučimo ići u rizik i dignuti kredit za automobil mislimo 
da možemo birati, prodavači nas obasiplju raznim tehničkim značajkama vozila, 
bezvezarijama, u ponudi su razne opcije, boje i slično, međutim, uvijek dobijemo 
proizvod koji je namjerno dizajniran da bude kvarljiv, skup za održavanje i štetan po 
okoliš. 

7. Perspektive planiranog zastarijevanja 

Ljudi su veličanstvena bića sposobna za vrhunsku kreaciju i usavršavanje na temelju 
iskustva, stoga je evolucija prirodna stvar za čovjeka. Evolucija izrade novih, boljih, 
štedljivijih, zdravijih i ekološki prihvatljivijih proizvoda je stoga normalna, dapače 
konstanto korištenje zastarjele tehnologije je znak da se razvoj namjerno koči. Zbog 
političke izolacije većina komunističkih ekonomija su težile da svi proizvodi budu 
kvalitetni i da traju što je moguće duže. Svi koji su potekli iz 'crnog mraka' odnosno 
perioda SFRJ ima nekoliko predmeta u kućanstvu koji nakon 30 i više godina još 
uredno rade i funkcioniraju na opće čuđenje kao npr. stari gramofon, mikser, frižider i 
slično. Danas je slična situacija i na Kubi, kada radi sankcija, auti stari i po 50 godina 
još voze po cesti. Ovaj banalan primjer pokazuje kako je tehnički moguće proizvesti 
proizvod koji će trajati 30 i više godina i kako je moguće napraviti takvu društvenu 
klimu u kojoj se nitko neće sramiti primjerice frižidera koji je star preko 30 godina. 

Nažalost može se reći da tehnologije koje bi omogućavale trajne i ekološki 
prihvatljivije proizvode se skrivaju od šire javnosti, a ujedno se nemilosrdnom stvara 
takva društvena klima u kojoj sve mora biti novo i sjajno odnosno u kojoj proizvodi 
stariji od par godina jednostavno nisu društveno prihvatljivi. 

Navesti će se nekoliko alternativa postojećih tehnologija niske kvalitete i kratkog roka 

trajanja: 36 

• Električna vozila koja su u prethodnom opisana su najbolji primjer 
zataškavanja napredne tehnologije. 

• Žarulja s žarnom niti koja traje preko 100 godina je bila proizvedena davne 
1901. godine današnje žarulje s žarnom niti se umjetno ograničavaju na rok 
trajanja od 1000 sati. 

• Konoplja je čvršća od čelika, biorazgradiva, brzo raste i lako se uzgaja i 
pogodna je kao zamjena za sve plastične proizvode koji se dobiju od nafte, 
koji su visokotoksični i teško razgradivi. PET ambalaža u kojoj se drže napitci 
konstanto otpuštaju ftalate i ostale otrovne spojeve. Henry Ford je prije 80 
godina demonstrirao moć konoplje u izradi šasije za automobil. 

• Lijekovi koji se danas nude ljudima su visokotoksični nusprodukti kemijske 
industrije. Danas su ljudi naučeni na termine kao što je 'neizlječiva' bolest ili 
'kronična' bolest koja se može jedino 'držati' pod kontrolom doživotnim 
ispijanjem kemijskih otrova koja današnja moderna medicina nudi. Istina je 
sasvim drukčija. Na planeti Zemlja postoje milijarde biljaka koje mogu izliječiti 
skoro svaku 'bolest' koja je u biti još jedan umjetni koncept podmetnut ljudima 
kako bi ih se držalo pokornim. Za primjer se može uzeti konoplju koja je 
poznata tisućama godinama kao najljekovitija biljka. Nažalost dolaskom 
naftnih i kemijskih oligarha na vlast prije otprilike 150 godina, konoplja je 
neopravdano proganjana kao opijat, iako činjenice govore da velika većina 
kemijskih otrova koje se danas prodaju na policama hrane i lijekova izaziva 
veliku ovisnost i teške, katkad trajne psihofizičke poremećaje. 

• Radiantna energija umjesto nafte je koncept koji je poznat zahvaljujući Nikoli 
Tesli. Koncept radiantne energije polazi od pretpostavke da svaki kubični 
centimetar vakuuma sadrži ogromnu količinu energije. Tesla je demonstrirao 
ovu energiju raznim svojim napravama. 

• Antigravitacijska tehnologija se temelji na principu radiantne energije jer 
uređaji koji generiraju (ili bolje rečeno hvataju radiantnu energiju iz prostora) 
kao nuspojavu generiranja električne struje, generiraju i antigravitacijsko polje. 

36 Planirana zastara-Zašto nam se kvare uređaji?, 4Deportal, URL: 

Ova tehnologija bi u smeće bacila današnju teoriju avionike i skupih 
istraživanja svemira temeljenih na nazadnoj raketnoj tehnologiji. Pokojni F!oyd 
Svveet kojega su pokušali ubiti u par navrata je uspio napraviti free-energy 
uređaj od 5kW koji je lebdio u zraku. 

• Građevinska tehnologija gradnje kuća i ostalih objekata danas se temelji na 
armiranom betonu, toksičnim izolacionim materijalima i zastarjelim 
konstrukcionim tehnikama koje osiguravaju nezdrav životni prostor i energetski 
neučinkovit. Beton je prirodno radioaktivan i relativno je kratkog trajanja 
(maksimalno do 100 godina). Današnje zgrade su uglavnom rađene u tzv. 
'kockastoj' tehnologiji što je najprimitivnija tehnologija jer nije otporna na jake 
udare vjetrova i potrese. Stare iskopine otkrivaju da je i prije par tisuća godina 
čovjek poznavao tehnologiju gradnje nastamba koje bi izdržale i najjače 
potrese. Film Garbage VVarrior obrađuje temu kako je okrugla konstrukcija 
kuće otpornija na vjetrove i potrese, te da se pažljivom konstrukcijom kuća 
može napraviti na način da se zimi sama grije, a ljeti hladi, dok se za 
konstrukcioni materijal može koristiti biorazgradivi materijala (kao što je slama 
koja je energetski učinkovitija nego bilo koja današnja kombinacija betona i 
izolacije, a ujedno i biorazgradiva i zdrava za životni prostor). 

8. Zaključak 

Planirano zastarijevanje proizvoda je osnova današnje svjetske ekonomije. Kvalitetan 
i dugotrajan proizvod može ugroziti buduću prodaju proizvoda, te financijski uništiti 
proizvođača. Naravno ne može se sa sigurnošću reći da proizvođači planiraju 
proizvodnju proizvoda koji su kraćeg vijeka trajanja, to se samo može pretpostaviti iz 
toga razloga što su današnji proizvodni možda kraćeg vijeka nego prije nekoliko 
godina isto tako i samo potrošačko društvo je krivo za taj koncept planiranog 
zastarijevanja. Potrošačko društvo je to koje stalno očekuje nove proizvode i stalno iz 
nova i nova traži zamjenu svog funkcionalno proizvoda sa novim koji je kao bolji, 
efikasniji i ljepši. Činjenica je da dio proizvođača na tržištu stvaraju proizvode čija je 
trajnost planirano kraća od očekivanja ili ranijih iskustava kupaca, odnosno da 
proizvođač novim proizvodima i tehnologijom s nepoznatih razloga prisiljavaju kupca 
na napuštanje dotad korištenih ispravnih proizvoda. Planirano zastarijevanje 
proizvoda se svodi na to svi proizvodni na današnjem tržištu su nekvalitetni i 
ograničen s rokom trajanja. Samo trajanje proizvoda je namjerno ograničeno na dva 
načina, to su tehnički i psihološki način. Također i stalna proizvodnja novih proizvoda 
iscrpljuje zemljine resurse, a stalno bacanje istih nakon kratkog roka upotrebe 
zagađuje čovjekov okoliš. 

Može se reći da planirano zastarijevanje ima i pozitivan učinak iz toga razloga što 
potiče proizvođače na novu tehnologiju, inovacije, bolju kreativnost, pa i više ljudi u 
zapošljavanju jer treba više radnika kako bi se sve to održalo. Naravno ima niz 
nedostataka koji doprinosi a neki od njih su gubitak radnih mjesta u pojedinim 
servisnim segmentima gospodarstva, ubrzano trošenje prirodnih resursa, ubrzano 
onečišćenje okoliša, propadaju pojedine industrije u pojedinim regijama i još mnogo 
toga. Što se tiče za upravljanje kvalitetom, sve više industrija se bazira na 
certifikatima kako bi mogli upravljati kvalitetom, lako neka poduzeća imaju certifikat 
nisu sporni da i dalje primjenjuju planirano zastarijevanje. Sve više bi se trebali 
angažirati neki programi koji bi provodili da se upravlja kvalitetom proizvoda koji bi 
omogućili da proizvodi traju dulje od 2 godine ili barem da se jamči na popravak tih 
proizvodni kako se ne bi stvarao višak. 

Planirano zastarijevanje je kao pokušaji koncept za povećanje prodaje danas prožet 
suvremenom proizvodnjom, kvalitetom i civilizacijom općenito u tolikoj mjeri da je u 

određenoj mjeri postalo općeprihvaćeno. Problem planiranog zastarijevanja trebalo bi 
riješiti sa različitim programima ili certifikatima koji će strože upravljati kvalitetom 
proizvoda, kako bi proizvodi i sam taj koncept planiranog zastarijevanja bio manje 
zastupljen. „Rezultati djelovanja bit će veći ako djelatnik usmjeri svu svoju pozornost i 
energiju u djelovanje. Ako ne dozvoli svojoj pozornosti i energiji da bude ometena 
razmišljanjem o rezultatima, rezultat će bit u skladu s djelovanjem." 37 Sami potrošači 
moraju biti više svjesni tog koncepta kako bi se lakše okrenuli boljem načinu života u 
kojem će se omogućiti zdrav, neovisan život u čistom okolišu i u skladu sa prirodom. 


37 Mahesh Yogi M., Moć tišine, Život bez stresa.hr, URL: 
http://www.zivotbezstresa.hr/moc%20tisine%20download.htm , (25.8.2016.) 

Sažetak 


Planirano zastarijevanje je tajni mehanizam koji pokreće naše društvo. Sama uloga u 
tom društvu se sastoji u tome da se kupuju proizvodi koji doista nisu potrebni. 
Planirano zastarijevanje proizvoda se svodi na to da većina proizvodna na 
današnjem tržištu su nekvalitetni i ograničeni s rokom trajanja. Samo trajanje 
proizvoda je namjerno ograničeno na dva načina, to su tehnički način koji se odnosi 
na ugrađene loše dijelove u proizvode i psihološki način koji djeluje na individualni 
stav potrošača o zamjeni funkcionalnog proizvoda. Također i stalna proizvodnja 
novih proizvoda iscrpljuje zemljine resurse, što zagađuje čovjekov okoliš stalnim 
bacanjem proizvoda koji su kratkog roka. 

Važno je u ovom radu napomenuti još jedan aspekt planiranog zastarijevanja koji je 
vezan za unutarnji proces u industriji, gdje se proizvođači u izradi proizvoda susreću 
sa materijalima koji su istrošeni i zastarjeli. Tada proizvođači koriste sustav koji 
predviđa trajanje životnog ciklusa korištenih materijala i proizvoda kako bi se 
identificiralo zastarijevanje kroz sve faze životnog ciklusa proizvoda ili usluge. Pri 
samoj upotrebi kvalitete i planiranog zastarijevanja koriste se različiti certifikati za 
upravljanjem kvalitete kako bi se smanjili na tržištu proizvodi koji se kvare nakon 
isteka garancije. 


Ključne riječi: planirano zastarijevanje, proizvod, životni vijek proizvoda, 
proizvođači, certifikati, upravljanje kvalitetom. 

Summary 


Planned Obsolescence is a secret mechanism vvhich moves our society. The thing in 
our society is that we buy products that we don’t really need. Planned obsolescence 
is based on the fact that most of the products on market have bad quality and have a 
time limit until when can be used. The duration of the product is intentionally limited in 
two ways, and these are the technical way vvhich refers to bad parts built in the 
products, and psychological way vvhich affects consumer’s individual tendency to 
replace functional product. Also, continuous production of new products exhausts the 
Earth’s resources, vvhich pollutes out environment with short-lived products. 

It is also important to say that there is one more aspect of planned obsolescence 
vvhich is related to the internal industry process, vvhere manufacturers meet with 
obsolete materials. Producers are using system that predicts the duration of the used 
materials and product’s life cycie, in order to identify obsolescence through ali stages 
of products or service’s life cycle. Just for safeness we use some certificates for 
managing quality in order to reduce from the market those products that break down 
after the warranty expiration. 


Key words: planned obsolescence, product, product’s life cycle, producers, 
certificates, quality managing. 

